open-index/open-wikipedia-markdown huggingface dataset:
陳柏宇

**陳柏宇**（；；），原名**陳廣偉**（），係香港廣東歌男歌手，香港出世、加拿大長大，而家係SONY BMG旗下藝人。陳柏宇2007年5月第一次出個人專輯，由五個音樂監製雷頌德、金培達、陳光榮、陳少琪、陳奐仁幫手。

## 演出

### 電視劇（無綫電視）
*2007年：《森之愛情》 扮 Jason
*2008年：《盛裝舞步愛作戰》 扮 陳醫生

### 電視劇（ViuTV）
*2024年：《飛黃騰達》 扮 Jayden父

### 電視節目主持（ViuTV）
*2019年：《闔家學術常識問答比賽 III》
*2020年：《玩·謝我阿婆》
*2023年：《婚前試行為》
*2023年：《返學啦老豆》
*2023年：《35+ LOVE》

### 電視節目演出（ViuTV）
*2022年：《粉絲福利署》第8集嘉賓
*2022年：《Dr.Any毛》 第1、2集嘉賓
*2023年：《廚神奶奶是你媽》 第3-5集嘉賓
*2023年：《準時開飯》第82集嘉賓
*2023年：《夏の競技》第3集嘉賓
*2024年：《漁樂無窮》第1、8、9集嘉賓
*2024年：《不一樣的爸媽》第7集嘉賓
*2024年：《神之調酒師》第1、2集嘉賓
*2025年：《P1X3L 5G 上位計劃》第17集嘉賓
*2025年：《GG家長指引》第35集嘉賓

### 電視節目主持（香港開電視）
*2022年：《就是青春》

### 廣告
*2011年香港區議會選舉

## 著作
*2010年：《柏紙簿》

## 註

## 出面網頁

*陳柏宇官方網頁
*陳柏宇 微博
莫樹錦

**莫樹錦**（，）係香港中文大學醫學院臨床腫瘤學系教授，中大癌症病人針灸中心主管，廣東省人民醫院名譽教授，兼電視節目主持人，同埋雜誌專欄作者。

## 書
*《醫生會哭》
*《真心行醫》
*《醫緣》
*《我不是醫生》
*《醫時笑一笑》

## 電視節目
*最緊要健康
*咁至識食
*霎時感動

## 公益廣告
*液化石油氣安全
*2011年香港區議會選舉

## 屋企
莫樹錦亞爸做生意，有四個老婆十個仔女。專門向江湖人物傳道嘅中國基督教播道會樂泉堂牧師莫樹堅同埋資深大律師莫樹聯都係莫樹錦嘅同父異母亞哥。

莫樹錦27歲喺加拿大結婚，育有一仔一女，返香港3年後同老婆離婚。

## 個人榮譽
* 腫瘤學巨人（Giant of Cancer Care，2020年）
* 香港科學院院士（2021年）

## 參考

## 出面網頁
* 
* 
*
陳浩濂

**陳浩濂**（**Chan Ho Lim, Joseph**，），係現任財經事務及庫務局副局長（2017年8月16號上任），爸爸陳兆安曾經做過路政署助理署長。

陳浩濂曾經做過渣打銀行 (香港)金融市場部董事總經理，2009年加入自由黨。

嚮2011年香港區議會選舉，陳浩濂出選山頂選區，打敗有意競逐連任嘅公民黨雙料議員陳淑莊，2012年上任區議員。

## 簡歷
陳浩濂喺番禺會所華仁小學（1989年小六）和香港華仁書院（1995年中六）畢業，之後去咗美國密歇根大學讀經濟學（榮譽）及心理學雙學士學位。佢係特許財務分析師，畢業之後佢投身金融界，發展順利。佢首先加入咗投資銀行美林集團，並喺短短五年間升到副總裁。之後佢喺2005年，即係28歲嘅時候就做咗投資銀行貝爾斯登常務董事(Managing Director)，成為業內最後生嘅董事總經理(Managing Director)級銀行家，市場消息話佢未到30歲已每年賺到過千萬人工。2008年佢加入渣打銀行做金融市場部董事總經理，之後喺2016年加盟東方匯理銀行做環球市場部董事總經理。

2009年，陳浩濂加入咗自由黨。2011年香港區議會選舉嘅時候，陳浩濂第一次參加選舉，並出選山頂選區。佢以1505票擊敗有意競逐連任嘅公民黨議員陳淑莊，成為一時佳話。2015年，陳浩濂競逐連任山頂區議員，憑住任內勤力服務居民嘅口碑，以1837票對317票成功連任，是自1994年山頂選區創立以來第一個成功連任嘅區議員，亦都成為呢屆區議會選舉中港島區得票率最高嘅「票王」。喺做緊中西區區議會議員嘅時候，佢做過交通及運輸委員會、中西區環境改善及綠化美化工作小組、中西區撲滅罪行委員會等組織嘅成員。2016年9月，陳浩濂參加立法會選舉，喺商界（第一）功能界別挑戰競逐連任、時任行會立會雙料議員林健鋒，最終以46%得票率(388對455票)輸咗。2016年12月，陳浩濂參加選舉委員會界別分組選舉，喺商界（第一）中取得441票當選，係呢次選委會選舉中商界（第一）嘅「票王」，亦都係歷屆選委會選舉入面喺商界（第一）得票最多嘅當選人。

陳浩濂咁多年嚟都活躍服務金融業同埋商界，包括做香港財經分析師學會副會長、香港證券及投資學會董事、金銀業貿易場顧問、香港大學經濟及工商管理學院計量金融課程顧問團成員、香港特區政府中小企委員會委員、香港特區政府工業貿易諮詢委員會委員及香港總商會理事等。

因為陳浩濂好熟金融業嘅運作，佢獲推薦做財經事務及庫務局副局長呢個職位，協助該局嘅運作。2017年8月，陳浩濂獲委任為財經事務及庫務局副局長，喺同月16日履新。

## 參選經歷
陳浩濂分別喺2012年同2016年當選中西區區議員。

其中喺2015年香港區議會選舉，佢攞到1,837票，成功當選。

2017年，陳浩濂因為出任財經事務及庫務局副局長，而辭任區議員，而佢嘅區議員席位就由黨友楊哲安繼承。

## 成員
*香港童軍總會：財務委員會-委員、九龍地域-副主席、九龍地域發展與領袖資源委員會-主席
*香港大學：經濟金融學院行政人員師友計劃-導師
*香港財經分析師學會（HKSFA）：持續培訓計劃委員會-委員、專業發展委員會-委員
*香港證券專業學會（HKSI）：E-委員會-委員、證券及期貨從業員資格考試-試題評審員
*金銀業貿易場：顧問
*香港華仁舊生會：金融業聯誼會-召集人

## 馬主生涯
陳浩濂同爸爸陳兆安係香港賽馬會馬主，名下馬包括朗天、日東昇、日輝煌。

## 出面網頁
* 陳浩濂議員
* Youtube 區選論壇：中西區（山頂）陳淑莊／陳浩濂

## 參考來源

類:前中西區區議員

類:香港馬主
類:香港自由黨員
麥業成

**麥業成**（**Johnny Mak Ip Sing**），係香港泛民主派政團民主陣線主席、人民力量前副主席、社會民主連線前行政委員、前任元朗區議會議員、台灣各大學香港校友會總會會長、香港飛馬足球會21位名譽會長之一，淡江大學日本語文學系畢業。

## 政途
佢喺1991年3月以港同盟身分首次參選區議會，當選成為當時元朗市南選區嘅區議員（上一任係戴展華），曾經係香港民國派團體一二三民主聯盟同埋前綫黨員。

2011年香港區議會選舉，麥業成喺鳳翔 (選區)以1,845票贏咗得1,580票、民建聯嘅余仲良，順利連任，亦成為民主陣線、人民力量唯一一個當選人，亦係票債票償運動唯一受益者。

喺2015年香港區議會選舉，佢攞到2,173票，成功當選。。

2021年7月12號，因為北京未經諮詢或香港人同意強行訂立嘅香港國家安全法同區議員宣誓風波嘅關係，佢宣佈劈炮唔撈，結束30年嘅議會生涯。

## 出面網頁
* 麥業成議員網上辦事處
* 
* Mak Ip Sing 麥業成
* 
* Youtube頻道
* 政壇：人民力量七成員突退黨，太陽報 (香港)，2012年6月29號

## 參考
大口酒造股份

**大口酒造股份有限公司**（），簡稱**大口酒造股份**同**大口酒造**，係日本一間釀酒廠，1970年喺鹿兒島縣伊佐市開，總部喺鹿兒島縣伊佐市大口原田643番地。

公司係由11家法人（渕之上酒造合資会社・山田酒造株式会社・川原酒造合資会社・むさし醸造合名会社・竹内酒造有限会社・田中酒造有限会社・向原酒造合資会社・八反丸酒造有限会社・緒方酒造有限会社・神渡酒造合名会社）、1個人（有満　隆）組成。

佢專門生產同埋銷售燒酒同釀酒產品。主要產品有「伊佐錦」（包括白麹仕）、「黑伊佐錦」（包括黒麹仕）、「黑伊佐錦 無濾過」（季節限定）、「甕伊佐錦」（包括黒麹仕）同「伊佐舞」（只提供畀伊佐地區）。

## 出面網頁
*大口酒造股份有限公司
劉嘉鴻

**劉嘉鴻**（**Christopher Lau Gar Hung**），香港人，中大學士，拔萃男書院畢業生，人民力量主席，選民力量會計，香港人網節目主持。

嚮2011年香港區議會選舉，劉嘉鴻出選大坑選區，結果得票141張。比當選嘅新民黨黃楚峰嘅1,266張，同埋單仲偕嘅900張票少。 

## 屋企
*嘉琳

## 出面網頁
*人民力量
*選民力量
黃楚峯

**黃楚峯**，係香港前政務官，新民黨成員。

2002年加拿大大學畢業，之後加入香港特區政府，做過民政署，衞生福利及食物局。三年之後辭職，加入民間智庫，做公共政策研究，兼地區工作。

## 部分公職

* 全國青聯港區特邀委員

## 政治立場
佢係香港親中派成員。佢喺2007年同2011年嘅區議會選舉當選灣仔大坑選區議員。2015年第5屆香港區議會選舉，佢宣布唔再冧莊區議員，交棒畀王政芝，但係就輸咗畀楊雪盈。

佢支持排除民主派人士嘅所謂愛國者治港，又以「黑暴」形容爭取民主同埋捍衞香港法治嘅香港反送中運動。

佢亦對外國政府持不友善態度，曾經形容外國勢力亂港。

佢又曾經公開讚揚習近平講話。

## 出面網頁
* 灣仔區議會 - 區議會成員資料
* 「第一個十年」系列

## 參考來源


類:前灣仔區議員
類:新民黨黨員
盧懿杏

**盧懿杏**（**Lo Yee Hang**），又名盧懿行，係香港執業律師，民主建港協進聯盟中央委員會委員同中西區支部副主席，前任中西區區議會西營盤選區議員，2011年嗰時35歲。盧懿杏嘅議員辦事處喺西營盤德輔道西均益大廈二期，而律師事務所就喺中環德輔道中永吉街安泰大廈。
## 政治觀點同活動
佢係香港親中派嘅成員，有時代表香港中律協同政府就法律業界發展嘅事務會面。

喺2017年，佢曾經簽署反對港獨嘅聯署。

2015年，佢曾經有份支持當時北京未經香港人同意作出831決定，大幅度限制特首選舉參選人資格嘅政改方案。

佢曾經喺2024年3月參與聯署聲明，歡迎立法會全票通過國家安全條例。

### 選舉經歷
喺2015年香港區議會選舉，佢攞到1,790票，成功當選。

2019年嘅第6屆香港區議會選舉，盧懿杏唔再喺西營盤選區尋求冧莊，交棒畀徒弟劉天正，但當年香港正值反送中運動，親中派漠視民意堅持支持修訂逃犯條例引起公眾不滿，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。劉天正落選，輸畀泛民主派黃永志，未能成功接棒。

喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 部分公職

* 香港中小型律師行協會成員/會長

### 法律顧問工作
佢係以下呢啲親中派組織擔當法律顧問角色：
* 香港中西區婦女會
* 香港中西區各界協會
* 海產土產雜貨職工會
* 香港中藥聯商會
* 香港中藥業協會
* 香港盧氏宗親會
* 中西區發展動力
* 西營盤街坊福利會
* 摩星嶺街坊福利會
* 香港島各界聯合會

## 參考
鄧超萌

**鄧超萌**（，）係香港賽艇運動員。

## 出面網頁
* 中國香港體育協會暨奧林匹克委員會 運動員資料
鄧超

**鄧超**（，**Deng Chao**，）係中國演員，漢族人，籍貫江西南昌。

鄧超嘅老婆係同係演員嘅孫儷，佢哋喺2010年2月8號登記結婚，2011年6月7號擺婚宴。

## 電影作品（部份）
* 2006年：《集結號》
* 2007年：《李米的猜想》
* 《狄仁傑之通天帝國》
* 2010年：《建黨偉業》

## 出面網頁
* 
* 邓超 (豆瓣)
* 邓超(Chao Deng)出演的影视作品 - 影视数据库 IMDb - 乐乎PT 教育网IPv6资源共享平台
* 邓超 Chao Deng
* 邓超资料档案,写真,视频,新闻,代表作_新浪娱乐_新浪网
* 邓超_明星库_娱乐频道_凤凰网
* 
* 鄧超新浪博客
千門八將

**千門有八將**，係八種角色扮演，分工合作成為老千社團成員。千門八將，角色分為「正、提、反、脫、風、火、除、謠」。意思包括：
*正將：老千行動主角，比如小白臉用技術出面行騙、出古惑、假感情。口才、攻心術咁。
*提將：騙局集團入面嘅軍師。策劃佈局，安排架生，佈下「天仙局」 
*反將：埋身做傍友，針對目標愛好引佢入局。用女用賭投其所好，又用間諜、留意正將周圍人。 
*脫將：協助自己友甩身。事成人間蒸發，失敗就散水。 
*風將：專做收風，睇水，即係「天文台」。 
*火將：出手打人。當老千失敗，又談判講唔通，就負責打人。 
*除將：談判。有事就負責講數，或者扮和事老。 
*謠將：做謠生事。造謠千人。
## 文化影響
千門八將喺一啲賭博或者詐騙為題材嘅影視作品都有出現，其中包括電影《孤注一擲》、電視劇《雙天至尊》、《千謊百計》、《廉政英雄》等

## 出面網頁
* 千門八將
梁錦松

**梁錦松**（**Antony Leung Kam Chung**，），鄉下嚮廣東順德，以前做過香港特別行政區財政司司長，而家做百仕通集團（香港）有限公司主席，兼國際小母牛香港分會主席。

## 個人榮譽
### 勳銜
* 太平紳士（1993年）
* O.B.E.
* 金紫荊星章（1999年）

### 榮譽博士
* 香港科技大學榮譽法學博士（1998年）

## 參考

類:香港科技大學榮譽博士
Bedford Y-Series

**Bedford Y-Series**係英國Bedford Vehicles出嘅一系列巴士底盤，1970年推出。

Y-Series係採用中置引擎設計，引擎係Bedford自己嘅產品。Y-Series通常擁有一個Y字頭、加埋有三個英文字嘅車型代號，而個代號會因為唔同嘅引擎型號同埋載重量而有唔同；至於喺1984年推出嘅YNV除咗改用氣墊避震之外，重特別多咗個型號名Venturer。

1986年Bedford嘅母公司通用汽車放棄Bedford嘅業務，Bedford Y-Series亦因而停產。
黃嘯俠

**黃嘯俠**（），廣東番禺人，係一位中國武術家，功夫教練。而家中國公安指定要識嘅《擒拿手》，就係黃嘯俠編創嘅一套拳法。

黃嘯俠師傅嚮中國武林界叫做「鐵臂鴛鴦手」。同東莞林蔭棠、惠陽林耀桂、合浦賴成已、惠州張禮泉一齊叫做廣東五虎將。

黃嘯俠師傅，曾經拜李恩、陳官伯為師，學蔡李佛，之後入廣州精武體育會，拜趙連和、陳鐵笙、王鳳崗為師，學北派武術，後到上海、香港、澳門，學西洋拳擊、劍擊、剌劈刀、射箭、摔跤、舉重、鐵沙掌咁。

## 做過
*華南師範大學體育系教授

## 興趣
* 畫國畫
* 跌打中醫
* 中國書法

## 實用大刀法
黃嘯俠師傅平生愛國。嚮1937年日軍侵華時候，黃師傅親自改編《羅漢門刀法》，寫成《抗日大刀法》教材，訓練抗日中國軍大刀隊，專門對付日本東洋刀同剌刀。

## 參考
中國鋁業

**中國鋁業股份有限公司**（、、）係中國唯一嘅氧化鋁生產商，同時又係中國規模最大嘅原鋁生產商。公司總部喺北京，董事長係熊維平。

2008年6月10號，中國鋁業加入恆生指數成份股。至2013年3月4號被剔除。

## 攷

## 出面網頁
* 中國鋁業
統一中控

**統一企業中國控股有限公司**（中略：**統一中控**；英全：**Uni-President China Holdings Ltd.**；英略：**U-PRESID CHINA**；）係台灣嘢食製造商統一企業開喺香港嘅控股公司，集團主要產品有果汁同即飲茶，喺1992年成立，主席係羅智先。

## 出面網頁
* 統一企業中國控股有限公司
威樂控股

**威樂控股有限公司**（）係一間香港建築公司。主要業務係屋內設計、銷售廚櫃產品等。公司喺1997年12月17號掛牌，直至1998年7月2號停牌。主要係因為涉及財務欺詐、做假帳、挪用公款等罪名。

按《證券上市規則》第17項，公司喺2000年12月17號撤銷上市，係香港史上比較「短命」嘅上市公司之一。

## 出面網頁
* 威樂控股有限公司 GKC Holdings Limited (股票編號: 0873)
* 香港聯合交易所新聞稿，1999-09-19
* 威樂案鄧氏三兄妹罪成，蘋果日報 (香港)，2002-06-02
* 威 樂 三 前 高 層 詐 騙 罪 成，星島日報，2002-06-02
一統中國

**一統中國**／**中國統一**／**統一中國**係令到所有中國領土由同一個自認中國嘅政權管晒嘅目標。

## 近代—現代
大清國亡後，民國成為唯一自稱中國嘅政權；貌合神離嘅多個軍閥始終承認歸一，例外嘅中華共和國成立咗冇幾耐就玩完；大日本帝國同所謂滿洲國唔自認係中國。最新一次中國分裂，源於中共；佢喺由民國度攞到嘅大陸立個新國……之後再冇其他自稱中國，新嘅實質政權出現。民國大縮水，不過冇滅亡，喺一邊長久偏安。而家一共有兩個自稱係中國嘅政權——中華人民共和國同中華民國，佢哋各自實際上擁有對方理論上嘅部分領土，因此中國唔屬於一統狀態；各自講嘅一統之道嘅主體，都係要納嗮對方嘅地頭，而冇咁重視嘅內容，包括唔少非中國統治嘅陸地同海洋。

### 實際操作
由中華人民共和國嘅角度睇，按面積計，一統中國嘅事業，已經完成咗絕大部分；中共主要靠簽新條約同承認舊朝代嘅不平等條約，唔要大量被外國佔領咗或者已經宣布獨立嘅地帶（約莫有3,104,116平方公里），嚟大減叫做未統一嘅中國領土。相比之下，所謂代表舊中國朝代收服嘅失地，得啲咁多（大槪係1,222平方公里）。1962年12月26號，中華人民共和國國務院總理周恩來同蒙古人民共和國元首澤登巴爾簽訂《中蒙邊界條約》，劃定至今都冇改過嘅蒙古國界，放棄大概等於成個民國外蒙古省嘅疆域。中共立國時，最多嘅宣稱未收復國土，由蘇維埃社會主義共和國聯盟佔據。蘇聯解體後，由俄羅斯聯邦繼承。喺由英國接收咗香港（1997年7月1號）呢笪彈丸之地之後冇幾耐，中俄領袖江澤民同葉利欽响1999年12月9號，簽訂《中華人民共和國政府和俄羅斯聯邦政府關於中俄國界線東西兩段的敘述議定書》，永久放棄大清按《璦琿條約》同《中俄北京條約》不平等條約割讓畀沙俄嘅土地。2021年6月28號，中共同俄國元首習近平同普京開視像會議，為此再鄭重強調協議有效；兩國發表聯合聲明，宣布「徹底解決了歷史遺留的邊界問題，互不存在領土要求」。另一個統一進展喺1999年12月20號取得——由葡萄牙道攞到澳門呢個城市仔。至今仍然有些少聲稱要收復而未到手嘅地方。

至於中華民國，而家實際管轄嘅地方甚少。然而，除咗喺1946年1月15號承認咗外蒙古獨立之外，官方並無宣布放棄立國時所公布版圖嘅任何地方。以佢嘅立場睇所謂一統事業，十劃都未有一撇，不過呢個政權伊家亦好少再為此而喊打喊殺，只係極之着重保住現有嘅嘢。

### 詞義謬誤
中共同民國兩個家陣自稱係中國嘅政權，所講嘅「統一」，主要指消滅同食咗對方；俾其他國佔領，同獨立咗嘅部分，尤其係北部嘅，唔係主體。

中國嘅疆域，喺大清國時最大（下段有說明），到末年失咗好多畀東西列強。之後嘅民國同中共管轄嘅中國地海，又各甩咗龐大嘅好多堀——大概成個外蒙古省由中國分裂咗出去，蒙古復國；沙俄、蘇聯、俄聯各攞咗好多北面地海；陸台兩個政權噏嘅「統一大計」，而家都唔再包括呢兩部分；實際行動就更加唔使講。反而，同葡萄牙、英國、美國、日本關事嘅的咁多前大清國領土（些少島仔同城市，統統係彈丸之地），唔理係唔係攞到，中共過去同家下都好重視，成日提「回歸祖國」（大清國喪失嘅嘢最終併入中共嘅過程，理性用詞係「轉歸」，用「回歸」係個曲折離奇嘅表達方法。）至啱。民國以前在乎嘅，係「反攻大陸」，就台灣附近嘅日佔地海，近年都有細囈舉動嘅，例如試過一次咁大把，開船去釣魚台附近，攞水射日本船，話宣示民國主權喎。至於南亞幾個國今日所統治嘅前大清國領域，面積介乎前述兩類之間，中共為攞到佢哋嘅所言所行，亦然；民國就已經好耐都無理到咁遠咯。

所謂中國元朝，今日睇來，係個蒙古國嘅朝代，並當然唔係中國面積最大嘅朝代啦；大元國成立時，中國實際滅亡；大蒙古國諸汗國後來亡嗮，疆域由一大堆國家瓜分，唔少算係用嚟復國；大明國所得到嘅只佔一忽……不過，蒙古族而家擁有一個民族國家。另一方面，家下世界上並無滿族政權，滿人又幾乎全部都由中國統治；中共為主，民國為次，滿族掌管嘅大清國就算係個中國民族之一嘅政權，清朝亦順理成章，係個中國朝代。歷史科將舊朝代點歸類，會隨着當刻政治現狀改變，唔會永遠固定。

## 史前—古代

## 睇埋
*中國和平統一促進會
## 參考
喀布爾

**喀布爾**（**کابل**），中國古稱**高附**，係阿富汗最大城市同首都，喀布爾省嘅省會，位處阿富汗東部，有3,000幾年歷史，由1776年開始係阿富汗嘅首都。

## 參考
阿富汗尼

**阿富汗尼**（** افغانۍ**）係阿富汗嘅貨幣。1阿富汗尼=100普爾，但係普爾係種理論單位，實際上冇普爾嘅銀仔或者銀紙。
林夏薇

**林夏薇**（**Rosina Lam**, **Lin Xia Wei**，）係香港電視劇同話劇女演員，無綫電視同邵氏兄弟旗下藝人。

林夏薇喺福建廈門出世，係藝人林峯嘅堂妹。佢2009年喺中央戲劇學院表演系本科畢業，之後成為香港話劇團全職演員。2011年同無綫電視簽約，喺2015同2016年憑《衝線》同《公公出宮》連續兩年攞到《星和無線電視大獎》「我最愛TVB女配角」獎。佢喺2018年同無綫合約到期，2019年簽約邵氏兄弟，近年再次重返無綫電視。

佢喺2021年憑《七公主》攞到無綫電視 《萬千星輝頒獎典禮》「最佳女主角」。

## 參考

## 出面網頁
* 
* 
* 
* 
* 
* 
* 
* 
* 

類:無綫電視女藝員
雪梨 (演員)

**雪梨**（**Sidney Yim**，）生於香港，籍貫廣東東莞，原名**嚴慧明**（被稱作「嚴惠明」為記者筆誤），香港女藝人。香港演藝人協會第九屆、第十屆理事會理事。喺屋企排第八，係女影星米雪個妹。係男影星張國榮、徐少強前女友。藝人徐偉棟、徐頴堃阿媽。

2023年香港區議會選舉期間，佢支持工聯會黎懿霆。

## 參考來源
雪妮

**雪妮**（，真名**李超純**，又名**熊雪妮**，）係香港粵語片同電視劇演員，湖南長沙人。

## 簡歷
雪妮喺南京出世，兩歲移民香港，15歲（1962年）出道，有「甜妹妹」之稱。1966年主演嘅電影《女黑俠木蘭花》算係佢嘅代表作。1969年嫁唐佳（原名黃唐，又名黃龍基）之後息影。1997年復出，投身電視圈，加盟無綫電視。2020年5月離開無綫電視。2025年7月3號，喺香港因胰臟癌逝世，終年78歲。

## 攷

## 出面網頁
* 
* 

類:前無綫電視女藝員
水動樂

**水動樂**係由可口可樂公司出品嘅運動嘢飲，係同寶礦力水特競爭嘅產品，但係水動樂味道比寶礦力水特清淡。水動樂係可口可樂公司非全球性產品，家下喺亞洲、歐洲、阿根廷、比利時、巴西、法國、冰島、印尼、愛爾蘭共和國、意大利、日本、盧森堡、摩洛哥、葡萄牙、荷蘭、西班牙同臺灣等15個國家地區有得賣。

## 睇埋
* 寶礦力水特
坎大哈

**坎大哈**（**قندهار**）係阿富汗第二大城市，位處阿富汗南部，公元前4世紀建城。

1747年，阿富汗王國喺呢度建立，坎大哈成為首都。雖然好快就遷都去咗喀布爾，但係自此坎大哈就一直係阿富汗南部地區嘅經濟、文化、交通中心。

塔利班就係喺1995年由坎大哈突然崛起，幾乎一統阿富汗。
巴米揚

**巴米揚**（**بامیان**）係阿富汗城市，位處阿富汗中部，係巴米揚省首府，人口61,863。

巴米揚大佛就係喺呢座城附近。但喺2001年2月塔利班政權落咗個「滅佛令」，宣稱要毀滅所有佛像，最終巴米揚大佛喺3月12號畀炸藥嚴重破壞。
飛雪

**飛雪**（**Bonaqua**） 係可口可樂公司生產嘅礦物質樽裝水產品，喺香港係由太古可口可樂香港生產。佢嘅拉丁字母名Bonaqua係法文，Bon解作好，而Aqua解作水，所以Bonaqua即係「高質素嘅水」。

「飛雪」有均衡調配嘅優質礦物質，令味道特別清新好飲，適合活躍好動嘅人飲。

## 出面網頁
* Bonaqua
* 有關產品批發價格調整，2011年11月10號
林雪

**林雪**（原名**林捷**，）係香港電影演員。

林雪係天津人，15歲由天津移民香港，後生時做過工廠工人、傢俬學徒、果欄搬運工人。

## 演出

### 電影
*2019年：恭喜八婆 飾 茶餐廳侍應

### 網絡劇集
*2018年：向西聞記 飾 黃父

## 參考
孫慧雪

**孫慧雪**（）係前香港無綫電視藝員，第20期無綫電視藝員訓練班畢業，2023年10月離開無綫電視。

= 資料 =
* 身高：168cm
* 體重：47kg
* 三圍：33C、25、35

## 演出

### 電影
*2008年：《絕代雙嬌》 飾 金銀珠朋友（伴娘）
*2008年：《保持通話》 飾 護士
*2009年：《短暫的生命》 飾 李律師個女
*2009年：《矮仔多情》 飾 記者
*2010年：《72家租客》 飾 波鞋店店員
*2011年：《勁抽福祿壽》 飾 名模
*2014年：《愛·尋·迷》 飾 毛老師
*2016年：《失戀日》
*2017年：《我要發達》 飾 波多野雪雪
*2018年：《我的情敵女婿》 飾 嘉欣好友
*2020年：《我的筍盤男友》 飾 仙姐

### 電視節目（無綫電視）
*2021年：《野外步出》 第5集嘉賓

### 電視節目（HOY TV）
*2024年：《坐月攻略》主持
*2024年：《真深好玩》主持
*2024年：《退休旅居新模式》主持
*2025年：《領廚爭霸戰》第13-14集嘉賓

### 電視節目（[[ViuTV]]）
*2024年：《美麗40路》主持
*2024年：《我想身體健康》第54集嘉賓
*2025年：《GG家長指引》第33-34集嘉賓
*2025年：《總有一瓣喺左近》第411集嘉賓

### 電視劇（[[ViuTV]]）
*2025年：《社畜再培訓先導計劃》 飾 波子媽

## 參考
* 
* 
* 

## 出面網頁
* 
* 
* 
* 
* 
*
甄高域

**甄高域**（，）係塞爾維亞女子職業網球手，喺前南斯拉夫貝爾格萊德出世，家下住喺阿聯酋杜拜。佢身高1.77米（5'9.5"），體重59公斤（130磅）。

## 家庭
* 阿爸阿媽：Veselin同埋Snezana，都係經濟學家
* 兄弟（兩個）：Marko同埋Stefan，都係學生

## 球員生涯
甄高域係右手揸拍，9歲由阿哥Marko教佢打網球。2000年轉打職業賽，2008年8月11號成為第18位單打排名第一嘅女子網球手。

甄高域家下冇請教練。

## 威水史
* 單打最高排名：**1**（2008年8月11號）
* 雙打最高排名：43（2006年11月6號）
* 網球大滿貫最叻（女單）：
** 澳洲網球公開賽：四強（2008年） 
** 法國網球公開賽：四強（2007年、2008年、2010年） 
** 溫布頓網球公開賽：第四圈（2006年、2007年、2008年、2010年） 
** 美國網球公開賽：亞軍（2008年）

## 出面網頁
* 扬科维奇
* WTA | Players | Info | Jelena Jankovic
* Jelena Jankovic - Tennis Player - Official Website
* Jelena Jankovic tennis player
*
棕鬣狗

**棕鬣狗**（*Hyaena brunnea*，另一個學名*Parahyaena brunnea*）係一種生活喺非洲食肉動物。 係罕見品種。

## 特徵
棕鬣狗由頭到身長達150厘米。膊頭高88厘米，尾長25厘米。體型比條紋鬣狗細隻。佢另外同條紋鬣狗嘅分別，公乸之間冇大嘅差別 though males may be slightly larger than the females.。鬣狗公體重可達43公斤，乸可達40公斤，但亦有個別體重可達55公斤。全身披上好長，毛茸茸嘅皮毛，尤其係背脊同埋條尾。體色為深褐色，頭灰色，上半身以至腿部黃褐色，帶有黑色橫紋。覆蓋頸部同背脊嘅皮毛長約305厘米。棕鬣狗有強大嘅下顎，可以將出世5分鐘嘅瞪羚仔腿骨咬碎，但呢種能力會隨年紀增長，牙齒磨損度而下降。棕鬣狗嘅頭顱骨比條紋鬣狗更大，牙齒排列更專化，表示食物範圍更廣泛。棕鬣狗尾巴下方有肛門腺，會分泌黑白色糊嘅油腺。呢啲油腺會黐響草上，作劃地盤之用。每4分1英里就有一撻。

## 社交
棕鬣狗嘅社交生活可以同狼媲美。佢哋呢種群居動物可能由一個族唔同年紀嘅男女組成，亦有報告指出由4男6女組成。佢哋有階級觀念，由儀式或者模擬戰鬥界定。佢哋冇固定嘅狩獵路線。偶爾有年輕鬣狗公加入族群。

## 繁殖

棕鬣狗乸係多產嘅動物，2歲就生得第一胎，佢哋嘅懷孕期大概97日。同土狼唔同嘅地方，係鬣狗乸同族群裏面有領導地位嘅鬣狗公或者一啲到處流浪嘅鬣狗公交配完之後，會搵一個唔會畀獅子或條紋鬣狗騷擾嘅狗窿哺育幼仔，呢啲狗窿主要由沙丘建成，而鬣狗公會協助哺育幼仔。鬣狗乸每生產後隔20個月又可以生多一次。通常由有領導地位嘅媽媽生仔，但若有其他鬣狗乸生仔，亦會協助照顧，通常可一次生1至5隻鬣狗仔，出世時冇咁快開眼，大概8日之後先睇到嘢。同條紋鬣狗唔同嘅嘅地方，族群所有鬣狗公都會輪流搵食物餵鬣狗仔。佢哋響14個月內唔會完全戒奶，期間唔會離開狗窿。

## 食啲乜
棕鬣狗係典型嘅清道夫，佢哋會食大型食肉獸殺死嘅動物屍體，有時佢哋會食昆蟲、老鼠之類嘅嚙齒動物、鳥蛋同果實。但佢哋可以為咗食腐屍，殺死黑背豺、獵豹同豹（包括成年嘅豹公）。佢哋會留意樹上嘅花豹有冇獵物。響卡拉哈里沙漠，棕鬣狗主要依賴大型食肉動物。佢哋甚少俾獅子或條紋鬣狗殺死 。

棕鬣狗會將食剩嘅食物收埋響灌木底下，留待未來24個鐘頭內再享用。棕鬣狗捕獵技巧好水皮，若有機會，佢哋會捉跳兔，以及跳羚嘅幼仔嚟食。響納米沙漠對開海岸邊，佢哋會捕食南非海狗嘅仔，佔咗棕鬣狗餐單嘅2.3%。喺卡拉哈里沙漠，棕鬣狗有80%時間響夜晚出嚟搵食。Their powerful sense of smell allows them to track even old carcasses 2&nbsp;km (1.2&nbsp;mi) downwind.

## 參考


## 睇埋
* 南非哺乳動物

## 出面網頁

* IUCN Hyaenidae Specialist Group Brown Hyena pages
* The Brown Hyena Research Project
* Fossils of the Brown Hyena
* Brown Hyena Images and Video - ARKive.org
馬賽長頸鹿

**馬賽長頸鹿**，或者叫**乞利馬扎羅長頸鹿**（G.c. tippelskirchi），係所有長頸鹿亞種之中最高嘅，亦係現存最高嘅陸上哺乳動物。斑點似葡萄葉，邊緣呈鋸齒狀。底色為深朱古力色。分布肯雅中部同南部、坦桑尼亞一帶。

## 參考
*孫啟元，《野性的堅持》，ISBN 962-85307-4-7
網紋長頸鹿

**網紋長頸鹿**，又叫**索馬利長頸鹿**（***Giraffa camelopardalis reticulata***）係非洲一種長頸鹿，有大而呈多邊形嘅褐色斑點，有明亮嘅白色網紋。斑點有時呈深紅色，有時擴散到腳部。分布肯雅東北部、埃塞俄比亞、索馬里。 

## 出面網頁
* 
* 
*Cheyenne Mountain Zoo Giraffe Cam
*Saint Louis Zoo, Reticulated Giraffe
*The BIG zoo
*Saint Louis Zoo Article
復仇者之死

《**復仇者之死**》（），前稱《**剖術者**》，係一部2010年上映嘅港產片，由黃精甫導演，陳子聰監製。主要演員包括有麥浚龍同蒼井空。

呢套片係2010年香港亞洲電影節嘅參展作品。

喺送呈畀香港嘅電影檢查處作評級時，因片中出現大量活剖腹、強烈暴力等過度血腥場面，電影公司方面再度剪去某啲血腥部份，而被評「三級」，限制十八歲以下人士不得觀看。

## 演員
* 麥浚龍 飾 **陳杰**
* 蒼井空 飾 **張穎**
* 劉　永 飾 **杜學順**（杜哥）
* 錢小豪 飾 **謝夫**
* 何華超 飾 **國華**
* 黃樹棠 飾 **老鬼**
* 林零原 飾 **丁仔**
* 余達志 飾 **玲姐**

## 工作人員
* 導演：黃精甫、劉信豪
* 監製：陳子聰、黃精甫、麥浚龍
* 編劇：黃精甫、梁禮彥
* 原創故事：麥浚龍
* 攝影指導：王金城（HKSC）
* 剪接：張嘉輝（HKSE）、黃精甫
* 原創音樂：Dan F
* 動作指導：黃偉亮

## 獎項
*第33屆莫斯科國際電影節
**最具文本哲學獎
**最佳導演（黃精甫）
*第十五屆富川國際奇幻電影節
**最佳男演員（麥浚龍）

## 參考

## 連出去
* 
* 《講。鏟。片》影評：《復仇者之死》：風格濃烈，演員出色
* 香港影評人協會影評：《罪與愛的衝突？》曉龍編寫
帕帕季莫斯

**帕帕季莫斯**（**Λουκάς Παπαδήμος**，）係第183任希臘總理。

2002年到2010年帕帕季莫斯做歐洲中央銀行副行長。2010年離任之後，佢做咗當時嘅希臘總理帕潘德里歐嘅經濟顧問。2011年11月，帕潘德里歐宣布辭職，帕帕季莫斯當選過渡政府總理，成立聯合政府。

帕帕季莫斯嘅老婆係荷蘭裔嘅藝術家Sana Ingram，兩個人一齊生活咗超過30年，不過並冇仔女。
李施嬅

**李施嬅**（；），曾經用過藝名**李詩韻**，到2015年先至用返原名。佢係香港女演員，加拿大多倫多華裔，做過無綫電視同邵氏兄弟旗下藝人。

## 簡介
2003年，李施嬅參加香港小姐競選，攞到「最上鏡小姐」同埋「才藝小姐」兩個獎，係史上唯一五甲不入嘅最上鏡小姐。之後同無綫電視簽約，主要拍電視劇。

2017年，佢憑微電影《Once More》贏咗European Cinematography Awards同埋Los Angeles Film Awards最佳女主角，成為雙料歐美影后。

2019年3月，李施嬅憑加拿大劇集《》提名「」女配角。同年4月初同TVB完約。

2020年1月，佢憑劇集《金宵大廈》嘅「章瑋／楊玉華」喺《萬千星輝頒獎典禮2019》攞到「最受歡迎電視女角色」。同年6月同邵氏兄弟簽約。

2022年3月31號，李施嬅喺社交網站透露自己有自體免疫性疾病（Autoimmune disease），由去年年底開始停工，而家接受緊治療。

2023年，李施嬅拍攝重頭劇《新聞女王》，套劇響同年年底播出。

## 感情生活
2019年七夕，李施嬅收到99枝紅玫瑰，唔知係咪新戀情。2021年2月，佢喺Instagram宣布結婚。未婚夫叫車崇健（Anson Cha），係一個私人健身教練。

## 演出作品
### 電視劇（無綫電視）

### 電視劇（星加坡）

### 電視劇（加拿大）

### 微電影（美加）

## 參考

## 出面網頁
* 
* 
* 
* 
* 
* 
* 
*
易拉架

**易拉架**（英文pull-up banner或者roll-up banner）係宣傳架生，海報一類，放喺舖頭門口或者街邊，用來招攬生意。

個架無嘢撐住，會自動縮成一卷。唔用嗰陣，可以摺埋。到用嗰陣，只要拉開，拉到人咁高，裝埋條骨撐住，就變成打直嘅海報架。易拉架海報本身用膠布做，通稱帆布，而個架呢，平用膠做，貴用鋁做。
龐曹聖玉

**龐曹聖玉**（**TSO Shing Yuk, Alice**）係1987年無綫電視《香港太太選舉》冠軍。

龐曹聖玉本身係一個護士，後來晉昇到伊利沙伯醫院護理總經理。佢有唔少公職，而早年亦係香港自由黨黨員，後來因為參選關係，同老公龐可榮一齊退黨。
## 公職
*香港再出發大聯盟發起人
## 屋企
*老公龐可榮，係牙醫
*仔龐朝輝（Jeff），係眼科醫生
龐朝輝

**龐朝輝**（**PONG Chiu Fai Jeffrey**，），係香港眼科專科醫生，喺香港港安醫院執業，而家係經民聯成員（執行委員會成員，經民聯衞生健康事務委員會召集人）。

## 屋企
*阿爸龐可榮係牙醫，選過香港區議會
*阿媽龐曹聖玉係護士、前灣仔區區議員

## 學歷
龐朝輝喺新西蘭讀西醫，後來再進修中醫，係香港極少數嘅「中西醫生」。

## 部分公職

* 深水埗區分區委員會(深水埗中南)委員
* 一國兩制青年論壇副秘書長
* 浙江省政協委員
* 香港專業人士協會主席
* 香港中文大學醫學院眼科榮譽助理教授
* 香港九龍城工商業聯會2022-2024第十屆執行委員會副會長

## 個人榮譽
* 榮譽勳章（2020年）

## 政治立場
佢係香港親中派嘅成員。

佢主張中港兩地醫療人員交流，曾經擔任大灣區醫療專業考察團團長。

喺2014年1月，佢曾經就香港行政長官同立法會嘅選舉方式去信立法會表達意見，話要跟進北京未經香港人同意強行訂立嘅『政改五部曲』，又反對公民提名。

喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

武漢肺炎香港疫情期間，佢曾經參與聯署謹向內地援港醫療隊致敬。

### 選舉經歷
喺2016年選舉委員會醫學界界別分組選舉，佢係醫學會名單成員。

2019年，龐朝輝參選第6屆香港區議會選舉嘅深水埗長沙灣選區，但因為親中派逆民意強行支持逃犯條例修訂，雖然佢嘅得票（2,103票）比四年前嘅林家輝（1,491票）多咗612票，但最後以1256票之差，輸畀長社力嘅李文浩。

喺政府大幅度削減直選議席同排除民主派參選嘅2023年香港區議會選舉，龐朝輝以經民聯名義參選地區委員會界別（深水埗），攞到93票，成功當選。

2025年10月，龐朝輝在經民聯多名核心成員陪同下，報名參加第八屆立法會選舉九龍西地區直選。

## 攷

## 出面網頁
*灣仔區議會 - 區議會成員資料
*龐朝輝議員，自由黨網頁
*香港港安醫院
*龐朝輝醫生-跑馬地眼科醫生- 香港 - finddoc.com
*龐朝輝醫生資料
朱晨麗

**朱晨麗**（**Rebecca Zhu**，），江蘇蘇州人，係2011年度香港小姐競選嘅冠軍，同時獲觀眾投票選獲得最受歡迎大獎；歡樂大使獎同時尚目光獎。朱晨麗喺香港演藝學院舞蹈學院畢業，主修芭蕾舞，曾獲美國甘迺迪表演藝術中心獎學金走到美國深造芭蕾舞，返返香港後被香港芭蕾舞團收納。佢代表香港參加2011年度國際中華小姐競選。

## 演出作品
### 電視劇

### 電影

### 部分綜藝節目（[[無綫電視]]）

### 主持節目

## 曾獲獎項同提名
### 香港小姐競選

### 國際中華小姐

### [[星和無綫電視大獎]]

### [[TVB 馬來西亞星光薈萃頒獎典禮]]

### [[萬千星輝頒獎典禮]]

### [[觀眾在民間電視大獎]]

### 星和璀璨星光夜

### [[香港電視大獎]]

## 感情生活
佢曾經同親中派政治人史昊洺傳緋聞。

## 參考

## 出面網頁
* 「2011香港小姐競選」得獎名單 冠軍5號朱晨麗
* 
* 
* 
* 
*
領事

**領事**（**Consul**，粵拼：ling5 si6/ling5 si2），舊時又繙**江臣**，係駐外國各埠之官員，以保護僑民。領事駐喺**[[領事館]]**。佢同大使唔同，大使係元首代表，多數駐外國首都，而領事就喺唔係首都嘅地方設置。領使分成四級，一**總領事**，二**領事**，三**副領事**，四**隨習領事**。前三者正式，隨習領事只係領事館屬員。安排邊級，就睇大埠定細埠。有啲領事館只係幫僑民，有啲會發簽證。若果冇正式領事，亦可以委任**名譽領事**，以服務僑民。名譽領事未必係本國公民。

總領事又叫**常務總領事**，駐喺**總領事館**。

## 史
類似領事嘅職務，古希臘嘅時候已經有。而領事呢個名，興起於歐洲比薩城同威尼斯城大概十一二世紀。兩城都喺家下意大利境內。呢啲城邦，經海路做生意，會派官吏駐守外國，以便解決水手同商人麻煩。

之後各國交流頻繁，向世界各地派駐領事已經成為外交慣例。

大清國由道光簽訂虎門條約五口通商開始，就有各國領事駐守喺清國。之不過要到光緒元年，大清先派駐領事去美國舊金山同古巴。光緒三年，置領事於日本橫濱同大英帝國治下嘅星架坡。
領事館

**領事館**（Consulate）係外交代表機構常見嘅類型，首長就係領事。領事館通常設喺首都以外嘅大城，冇數量限制。
陸智夫

**陸智夫**（）係中國國術師傅，師承五羊張兆師傅，同埋白鶴派宗師吳肇鍾，學武術、跌打、南北獅藝。而家，陸智夫武術跌打館嚮香港島銅鑼灣軒尼詩道軒華大廈，由佢後人同埋屋企支持，以中醫、跌打同埋舞獅為主。

## 公職（部分）
* 中國國術總會
* 香港武術聯會
* 中醫師公會
* 香港白鶴總會
* 美國三藩市梁館白鶴總會
* 加拿大多倫多中國功夫健身院 名譽會長
* 美國紐約溫志明健身院
* 星州白鶴派育會 海外顧問
* 星加坡，馬來西亞，歐洲 白鶴派體育會 海外顧問
* 香港五金商會
* 港九鐘錶技術二會
* 港九電船商會
* 三水同鄉會
* 華商總會

## 武術指導
* 《方世玉肉搏洪熙官》：演員石燕子（演方世玉）、羅艷卿（演羅露英）、林蛟（演洪熙官）、顧天吾（演羅更）、馬笑英
* 《鐵馬騮別傳》（續集）The story of iron monkey, the sequel：演員曹達華（演鐵馬騮）、鄭惠森、文兒、任燕、石堅
* 《黃飛鴻義救海幢寺》（上集）How Wong Fei-hung redeemed Haichuang Temple, part one：白玉堂、林蛟、羅艷卿、少新權、劉湛、石堅、鄧芳、梅珍、李少斌、陳炳權、周漢興、胡干維
* 《鐵臂拳王》：許錦燦、曹達華、石堅、吳殷志
* 《白鶴英雄傳》 The white crane hero：關德興、曹達華、任燕、石堅、劉湛
* 《一帆風順》：演員 吳楚帆、白燕、張瑛、周坤玲
* 《大刀王五血戰小霸王》 

## 社會服務（[[醒獅]]）
* 東華三院
* 仁濟醫院
* 博愛醫院
* 1975年日本大阪博覽會
* 英聯邦博覽會 表演

## 參考

## 出面網頁
鄧健泓

**鄧健泓**（，）係香港歌手、演員、主持人。前度女朋友係原子鏸、李詩韻同龔嘉欣，現任老婆就係石詠莉。

## 演出

### 網絡劇集
*2018年：《向西聞記》 飾 黃家全
*2019年：《性敢中環》 飾 吳偉（Ben）

## 參考

## 出面網頁
* 
* 
*
鄧建明

**鄧建明**（**Joey Tang**，）係香港作曲家、歌手，太極樂隊主音同結他手。

## 演出
### 電視節目（ViuTV）
*2017年：《碌卡大導》 作品《車房·耶穌·師傅仔》 飾演 紅色跑車客人
*2018年：《Daddy Kingdom》第6集嘉賓
*2018年：《Interviu》第99集嘉賓
*2019年到依家：《Chill Club》固定演出
*2020年：《2020 ViuTV 金Bear圍威喂 派獎典禮》嘉賓
*2020年：《有酒今晚吹》第26集嘉賓
*2020年：《全民造星III》前哨戰評判
*2021年：《Talk星Day》第16集嘉賓
*2021年：《囝囝女女730》第132集嘉賓
*2021年：《幫緊你應援團》第15集嘉賓
*2022年：《你是我的後援會》第11集嘉賓

## 參考

## 睇埋
*太極樂隊
*金牌大風
任世官

**任世官**（）係1960年代後香港電影武術指導、導演、武打演員。參演過張徹、袁和平、徐克導演嘅功夫片。出現嚮1960年代《黃飛鴻》系列粵語片，至1990年代港產片。

## 代表作
*《黃飛鴻 (粵語片)》演鐵布衫
*《鹿鼎記之神龍教》演馮錫范
*《東方不敗》演任我行

## 其它
* 東方三俠
* 笑傲江湖II東方不敗
* 楚留香
* 五虎將 (1974年電影)
* 馬永貞 (1972年電影)
* 獨臂刀王
* 無名英雄 (1971年電影)
* 儒俠 (電影)
* 新龍門客棧
* 殭屍福星 ‎

## 功夫家底
* 阿爸任雨田，係中國最早年嘅武術指導
* 細妹任燕，嚮黃飛鴻 (粵語片)入面演女角，比如演蘇小紅、張玉儀咁嘅武打演員 
* 大佬任大官，做過龍虎武師同埋電影客串

## 參考
黃芽白

**黃芽白**，又叫**娃娃菜**，係細棵嘅紹菜，日本、韓國同中國都有人種，煮法同紹菜大致一樣，例如用上湯浸熟佢。
跌打

**跌打**（跌讀鐵），又叫中醫骨傷科。係學中國功夫必修科，因為運動跌傷打傷，嚮中國武術家多能以跌打治療，有「未學出拳，先學紥馬；未學功夫，先學跌打」講法。

跌打骨傷係一門科學，醫洽筋骨、氣血、臟腑經絡運動損傷，比如骨折、脫位、傷筋同埋損傷內證四類。方式包括內服同外敷中藥，理筋、針灸、夾縛固定同埋牽引療法咁。診斷程序分為「望、聞、問、切」。

## 治療工具
*藥酒
*藥膏

## 有關
* 按摩
* 解剖學
* 生理學
* 病理學
* 生物力學

## 名人
* 關德興
* 白鶴派
* 陸智夫

## 出面網頁
* 跌打原理及常用藥物
龔嘉欣

**龔嘉欣**（，）係香港電視劇同電影演員、電視節目主持。佢16歲時經朋友介紹做雜誌硬照模特兒，之後入咗有線電視響體育台同財經資訊台做兩年主持約，2008年參演電視劇《盛裝舞步愛作戰》，重簽約做無綫電視旗下代理人合約女藝員。佢跳舞好叻，曾經學過西方民族舞五年，另外亦都精通踢躂舞、爵士舞、jazz funk同拉丁舞。

## 睇埋
*鄧健泓（前度男朋友）

## 註

## 攷

## 出面網頁
*
*
* 
* 
*龔嘉欣的廣播
*
*
*
*
黎耀祥

**黎耀祥**（**Wayne Lai**，）係香港無綫電視男藝員，香港出世，鄉下廣東省汕尾市海豐縣。

## 經歷
* 1981年聖類斯中學畢業
* 1983年入TVB電視營業部做文員
* 1985年讀演藝訓練課程，識咗李添勝，介紹入無綫電視藝員訓練班
* 1986年開始演電視劇

## 攷

## 出面網頁

* 
* 
* 
* 
* 
* 
* 
* 
* 祥記 黎耀祥論壇

類:聖類斯中學舊生
程可為

**程可為**（原名**楊蓮桂**，**Ching Hor Wai, Rainbow**，人稱「程大姑」，）係香港無綫電視演員。
## 演出

### 電視劇
*1999年：茶是故鄉濃　飾　宋鴻英（宋家茶園大當家）
*2006年：女人唔易做　飾　劉慧嬋
*2006年：肥田囍事　飾　王艷芬
*2008年：同事三分親　飾　楊大姑（第356集）、楊老太（第360、362集）
*2008年：搜神傳　飾　石竇氏
*2009年：畢打自己人　飾　陸詩卿
*2009年：老友狗狗　飾　梁亞萍
*2011年：紫禁驚雷　飾　孝莊皇太后
*2011年：我的如意狼君　飾　劉雪玲
### 電影
*2025年：《麻雀女王追男仔》

## 出面網頁
* 
* 
* 

類:無綫電視女藝員
類:香港甘草女演員
蓮桂
林建明

**林建明**（，），廣東新會人，係香港演員、主持人。
## 生平
林建明係喺1973年，參加咗由麗的電視（亞視前身）搞嘅「沙灘小姐」選舉，攞到冠軍，於是加入咗演藝圈。佢早期除咗拍麗的劇集之外，亦都演出電影，最早期一部係1975年嘅《社女》，佢喺入面剃光頭。1976年加入無綫電視，主力喺歡樂今宵演出。到1989年返番亞視，代表作係主持《今日睇真D》。

2001年，林建明患上抑鬱症，第二年淡出娛樂圈，重成立咗一個叫心晴行動嘅志願組織，擔任主席。

林建明老公曾展章係傳媒人。

## 演出
### 劇集
#### [[麗的電視]]/[[亞洲電視]]
*1973年 冬綠
*1976年 十大奇案
*1989年 皇家儷人
*1989年 小小大女人
*1992年 摩登七十二家房客
*2000年 香港一家人

#### [[無綫電視]]
*1976年 狂潮
*1976年 迫上梁山
*1977年 大報復
*1977年 家變
*1978年 甜姐兒
*1980年 上海灘
*1981年 封神榜
*1982年 香城浪子
*1982年 天龍八部
*1987-1989年 季節

#### [[ViuTV]]
*2019年：仇老爺爺 飾 老虔婆（第3集）
*2019年：理想國—千針百孔 飾 阿誠阿媽

### 電視節目主持
#### [[ViuTV]]
*2019年 林盧去追星

### 電影
*社女（1975）
*盲女奇緣（1975）
*池女（1976）
*出籠（1977）
*狗咬狗骨（1978）
*肥龍過江（1978）
*馬場風暴（1978）
*圓月彎刀（1979）
*通天老虎（1980）
*阿燦出千（1981）
*熱浪（1982）
*上海灘（1983）
*花心蘿蔔（1984）
*多情種（1984）
*天使出更（1985）
*富貴列車（1986）
*猛鬼學堂（1987）
*三對鴛鴦一張床（1988）
*第一繭（1989）
*千年女妖（1990）
*豪門夜宴（1991）
*志在出位（1991）
*嘩！英雄（1992）
*一本漫畫闖天涯Ⅱ（1993）
*花月危情（1994）
*救世神棍（1995）
*歡樂時光（1995）
*基佬40（1997）
*愛上100%英雄（1997）
*大踢爆（2000）
粵大記

《**粵大記**》，大明一書，廣東南海人郭棐所寫，講當時廣東概況，史地兼備。書記咗當地史上五百幾位名人，以及外地官員四百幾位。書中最先提及香港，有早年嘅香港地圖。

## 出面網頁
*《香港古地圖》 第一
*香港古今地圖對照
麥保美

**麥保美**（**Petit Eugene Mbende "Mbome"**，）係喀麥隆足球員，身高1.74米，體重73公斤。

2011年11月22號下晝約莫兩點半，麥保美喺青衣運動場準備一場友誼賽嘅時候，喺更衣室入面暈咗，送去瑪嘉烈醫院之後清醒返，但係要留院觀察。現場消息話，麥保美屋企最近生咗個孲𤘅子，兩日嚟唔夠瞓，搞到體力不支暈倒。

2015年，麥保美居港滿7年，攞到本地球員身份。

2019年夏天，麥保美加盟香港超級聯賽球會和富大埔。

## 攷

## 出面網頁
*HKFA
*10.麥保美 | Facebook
*麥保美 | Goalmedia.com.hk
*麦保美,麥保美,Mbome Petit -- 奥迅.球探网 

類:飛馬球員
丁常旺

**丁常旺**（又叫**李繼宗**）係無綫電視劇集《戇夫成龍》同《阿旺新傳》入面一個角色，由郭晉安飾演。

## 出面網頁
*戇夫成龍 - 人物性格
*松日 MP3 劇場：阿旺新傳
*丁常旺 | Facebook
趙靜蓉

**趙靜蓉**係無綫電視編劇出身嘅幕後工作人員，作品包括：《錦繡良緣》、《洗冤錄》、《O記實錄II》、《皆大歡喜 (時裝電視劇)》、《我外母唔係人》、《皆大歡喜 (古裝電視劇)》、《難兄難弟 (1997年電視劇)》、《開心華之里》、《笑傲江湖 (1996年電視劇)》、《回到未嫁時》、《今生無悔 (1991年電視劇)》、《天倫 (香港電視劇)》、《離島特警》、《我愛牙擦蘇》、《師奶強人》、《洗冤錄系列》、《黃大仙 (電視劇)》、《當女人愛上男人》。
吳肇銅

**吳肇銅**係無綫電視編劇出身嘅幕後工作人員，作品包括《水滸無間道》、《御用閒人》、《情濃大地》、《怒海孤鴻》、《隨時候命》、《人生馬戲團》、《金牌冰人》、《洗冤錄》、《滿清十三皇朝》、《騎呢大狀》、《皆大歡喜 (時裝電視劇)》、《絕世好爸》、《通天幹探》、《茶是故鄉濃》、《緣來自有機》、《酒是故鄉醇》、《天機算》、《笑傲在明天》、《甜言蜜語》、《烈火雄心3》、《生命有TAKE2》、《五個醒覺的少年》、《蒲松齡 (電視劇)》、《大捕快》、《情越雙白線》、《廉政行動組》、《隔離七日情》、《有肥人終成眷屬》、《包青天 (無綫電視劇集)》、《洗冤錄系列》、《紫禁驚雷》、《小白龍 (電視劇)》、《造王者》、《血璽金刀》咁。
鄭成武

**鄭成武**係無綫電視編劇出身幕後工作人員，作品包括：《Yummy Yummy》、《血薦軒轅》、《火舞黃沙》、《騎呢大狀》、《陀槍師姐II》、《通天幹探》、《酒是故鄉醇》、《天機算》、《反黑先鋒》、《與敵同行》、《甜言蜜語》、《烈火雄心3》、《生命有TAKE2》、《蒲松齡 (電視劇)》、《愛情蝙蝠俠》、《Only You 只有您》、《隔離七日情》、《真相 (無綫電視劇集)》、《大富大貴》、《Q表姐》、《成吉思汗 (亞洲電視劇集)》咁。
林蛟

**林蛟**（原名**林達盛**，後演文武生時改名**林玉成**，外號**蚊叔**，）係香港藝人。

2009年10月30號，林蛟喺長沙灣嘅商場度昏迷，送去明愛醫院之後證實不治。

## 參考資料
程至美

**程至美**（**Paul**）係無綫電視劇集《妙手仁心》系列入面一個角色，由吳啟華飾演。程至美係「仁愛醫院」一位醫術高明嘅腦外科醫生，性格隨和、沉默，但係比較被動，做事認真、自信，又有責任感，對感情專一。

## 出面網頁
*妙手仁心II-角色
*妙手仁心III-妙手檔案
李笑好

**李笑好**係無綫電視2005年嘅電視劇《阿旺新傳》入面一個角色，由湯盈盈飾演。

李笑好相貌奇醜，成面雀斑而且下顎過長，但係心地善良。李笑好酷愛唱歌，後來畀丁常旺鼓勵參加《殘忍一叮》節目（抄《殘酷一叮》嘅電視真人騷節目），先至第一次公開表演，唱蔡卓妍嘅《下一站天后》。

李笑好原本只係配角性質，但係廣受觀眾歡迎，鋒頭甚至幾乎蓋過主角丁常旺。電視台後來甚至製作咗一尐以李笑好做主角嘅電視節目。

## 衍生電視節目
*《好在你左右》
*《笑口常開》

## 花絮
喺2005年度香港叱咤樂壇流行榜頒獎典禮度，司儀杜汶澤同林海峰喺介紹女歌手獎三甲候選人嘅環節入面，揶揄容祖兒係「樂壇李笑好」，惹起容祖兒嘅唱片公司英皇娛樂不滿。

## 睇埋
*丁常旺
*哨牙

## 出面網頁
*松日 MP3 劇場：阿旺新傳
朱素娥

**朱素娥**（暱稱**娥姐**）係無綫電視電視劇《陀槍師姐》同《陀槍師姐II》入面一個角色，由關詠荷飾演。

朱素娥熱情開朗、樂於助人、愛護家庭、小事精明、大事糊塗、冇乜主見、乜都依賴老公。本來喺警隊入面擔任文職，同老公同囝仔過住幸福安穩嘅生活。離婚之後突然冇咗依靠，性格反而變得成熟、獨立、堅強、果斷，勇往直前，但係都有柔情似水嘅一面。

## 人際關係
*余永財（張錦程飾）嘅前妻
*余家樂（丁力飾）嘅阿媽
*陳小生（歐陽震華飾）嘅女朋友

## 工作
警員冧巴：WPC17614
*文職女警
*→VISE特別職務隊S.D.S反色情行動組
*→PTU機動部隊
*→重案組
*→衝鋒隊警長
*→CAIU虐兒調查組

## 睇埋
*Laughing哥

## 出面網頁
*陀槍師姐－人物介紹
*tvcity.tvb.com - Drama 《陀槍師姐II》
*朱素娥 | Facebook
杯仔蛋糕

**杯仔蛋糕**係設計畀一個人食嘅蛋糕，通常固定響紙或錫紙杯托上面焗，有時會用糖粉做裝飾。
卷蛋

**卷蛋**，又叫**瑞士卷**，係卷狀蛋糕，先用焗爐焗塊薄蛋糕，再搽上忌廉（有時會用有味道忌廉，好似抹茶，朱古力等）。有時會加果醬、生果肉，捲成卷狀。卷蛋雖然又叫瑞士卷，但唔係瑞士發明，而係中歐。
游念慈

**游念慈**（又叫**賽鳳凰**）係無綫電視電視劇《皆大歡喜》入面一個角色，由薛家燕飾演。

## 古裝版游念慈
大明嘅游念慈信守言諾、公正不阿、不拘小節、重道義、機智、深得眾人敬畏。由於出身草莽、有江湖人嘅豪氣、閱歷多、武功了得、但係深藏不露，唔到重要關頭都唔輕易出手。但係有時亦有小女人嘅性格，做事好有原則：人不犯我、我不犯人，人若犯我、有仇必報。 

游念慈未嫁前外號「賽鳳凰」，武功高強，劫富濟貧，機緣巧合遇到金華（羅樂林飾），佢老婆游淑娟作動，游念慈硬住頭皮幫娟接生，娟生咗三胞胎之後死咗，游念慈其後鍾意咗金華，決定將三胞胎年、月、日養育成人，當作己出，自此金盤洗手，脫離黑道，做返正行。後來金華病死，游念慈見游淑娟親細佬游念富（阮兆祥飾）孤苦無依，於是隱姓埋名帶住年、月、日同埋富去到池力共鎮落腳，開咗一間食店「洞蜜園」，由於經營得法，親力親為、客似雲來。

## 時裝版游念慈
現代版嘅游念慈喺1973年18歲中學畢業後就加入警界，經歷過寶生銀行劫案、英女皇訪港、地鐵通車、東區走廊通車百萬行等等。1985年嫁畀茶餐廳老闆金華，退出警界，前後任職警隊12年。由於游念慈係當年嘅警花，追求者眾，其中好多舊史嘅伙記已經成為今日高官，故此多年後嘅今日游念慈喺警界入面重幾吃得開。

游念慈嫁金華做繼室之後，專心幫金華打理洞蜜園茶餐廳，同埋照顧金華前妻留低嘅三個仔女年、月、日。其後金華死咗，游念慈獨力撫養年月日三人。

## 屋企
*老公金華（羅樂林飾）
*仔女（養子養女）金年（林文龍飾）、金月（謝天華飾）、金日（陳彥行飾），係三胞胎

## 出面網頁
*皆大歡喜 - 人物性格
*皆大歡喜 - 人物 - tvb.com
蛋卷

**蛋卷**係種餅乾，用雞蛋同麵粉焗，外表係啡黃色嘅圓筒狀。

蛋卷係甜品，有落沙糖同奶。香脆鬆化為之好食。
陳嘉容

**陳嘉容**（原名**陳寶芬**，，）係一名香港模特兒，身高1.78米，體重56公斤，三圍34-25-36。陳嘉容祖籍中山，香港出世。

陳嘉容1994年入行做模特兒，前男朋友／老公係髮型師郭子輝。2007年，陳嘉容正式同郭子輝分居。

## 演出
### 節目主持（[[viuTV]]）
*2016年開始：View
*2017年：在商言商

## 出面網頁
*陳嘉容官方影迷會論壇
*
納閔

**納閔**（Labuan），馬來西亞一城一埠，亦係一島。地理上喺婆羅洲東北，近沙巴岸，對住南中國海，係馬來西亞少有嘅深水港，亦係一個自由貿易港同旅遊勝地。行政上叫**納閔聯邦直轄區**（Wilayah Persekutuan Labuan）。納閩本來係沙巴州一部分，但喺1984年成為聯邦直轄區之後，納閩屬於馬來西亞獨自嘅行政區劃，從此受聯邦政府直接管轄，唔再由沙巴州政府管制。納閩嘅首府係維多利亞鎮。

英國統治時，曾叫**域多利島**（Victoria Island）。日本統治時，又叫過做**前田島**。納閔之地，原本係歸汶萊，喺家下汶萊以北，不過後尾割咗畀英國。

納閔喺英國統治時期，地位有如新加坡，所以馬來西亞成立聯邦，納閔無加入任何州，而係聯邦直轄，同京城吉隆坡一樣。後尾馬來西亞打算另立新京布城，先至有三個聯邦直轄區。

## 政區
*雙溪拉布（Sungai Labu）
*巴都阿朗（Batu Arang）
*巴都瑪妮卡（Batu Manikar）
*拉央拉央岸（Layang-Layangan）
*魯卜德米漾暨古邦灣（Lubok Temiang Dan Tanjung Kubong）
*蘭者蘭者（Rancha-Rancha）
*古魯邦暨拿加浪（Kerupang Dan Nagalang）
*雙溪拉達（Sungai Lada）
*拉焦（Lajau）
*邦戴（Pantai）
*丹絨亞路（Tanjung Aru）
*杜連丹絨（Durian Tunjung）
*雙溪美里暨雙溪巴卡（Sungai Miri Dan Sungai Pagar）
*葛錫暨沙古京（Gersik Dan Saguking）
*崗加臘暨默林丁（Ganggarak Dan Merinding）
*武吉古打（Bukit Kuda）
*武吉卡蘭（Bukit Kalam）
*雙溪巴島恩（Sungai Bedaun）
*伯布羅（Bebuloh）
*坡洪巴圖（Pohon Batu）
*巴島巴島（一）（Patau-Patau 1）
*巴島巴島（二）（Patau-Patau 2）
*雙溪佳寧（Sungai Keing）
*基朗暨布勞阿卡（Kilan Dan Pulau Akar ）
*伯魯古（Belukut）
*雙溪邦岸（Sungai Bangat）
*雙溪布頓（Sungai Buton）雙溪拉布（Sungai Labu）
*巴都阿朗（Batu Arang）
*巴都瑪妮卡（Batu Manikar）
*拉央拉央岸（Layang-Layangan）
*魯卜德米漾暨古邦灣（Lubok Temiang Dan Tanjung Kubong）
*蘭者蘭者（Rancha-Rancha）
*古魯邦暨拿加浪（Kerupang Dan Nagalang）
*雙溪拉達（Sungai Lada）
*拉焦（Lajau）
*邦戴（Pantai）
*丹絨亞路（Tanjung Aru）
*杜連丹絨（Durian Tunjung）
*雙溪美里暨雙溪巴卡（Sungai Miri Dan Sungai Pagar）
*葛錫暨沙古京（Gersik Dan Saguking）
*崗加臘暨默林丁（Ganggarak Dan Merinding）
*武吉古打（Bukit Kuda）
*武吉卡蘭（Bukit Kalam）
*雙溪巴島恩（Sungai Bedaun）
*伯布羅（Bebuloh）
*坡洪巴圖（Pohon Batu）
*巴島巴島（一）（Patau-Patau 1）
*巴島巴島（二）（Patau-Patau 2）
*雙溪佳寧（Sungai Keing）
*基朗暨布勞阿卡（Kilan Dan Pulau Akar）
*伯魯古（Belukut）
*雙溪邦岸（Sungai Bangat）
*雙溪布頓（Sungai Buton）

## 氣候
納閔全年氣温平均、炎熱；氣候潮濕、多雨，屬於熱帶雨林氣候。全年平均25°c-32°c。

## 人口
根據2010年馬來西亞統計局調查，詳情如下：

### 宗教
下面圖表顯示納閔主要宗教分佈：

## 參考
陳德容

**陳德容**（）係台灣演員，祖籍河南葉縣，台北出世，身高166厘米、血型A型、三圍34D、24、35。

陳德容因為飾演瓊瑤嘅《梅花三弄》而走紅。2004年，陳德容去中國大陸發展。

類:臺灣女演員
類:祖籍河南
陳嘉上

**陳嘉上**（，）係香港電影導演同編劇，憑《野獸刑警》攞到1999年香港電影金像獎最佳導演同最佳編劇。

陳嘉上前妻係前演員陳慧儀，兩個人喺拍《小男人週記》時識。

## 部分公職

* 中國電影家協會會員

## 出面網頁
*  2打 6地盤 - 陳嘉上網誌
* 
* 

## 參考來源
陳嘉儀

**陳嘉儀**（Chan Ka yee，）係香港前電視劇演員，1971年參加第一期無綫電視藝員訓練班入行，到家下重活躍電視圈。

## 演出電視劇（部份）
*2000年：《十月初五的月光》 飾 馬冰心 
*2004年：《金枝慾孽》 飾 柳惜春
*2005年：《鳳舞香羅》 飾 蔣婉君

## 參考資料

## 出面網頁
*
陳嘉輝 (藝人)

**陳嘉輝**（，）係香港無綫電視男藝員。喺香港理工學院（家下香港理工大學）土木工程系畢業，喺香港政府土木工程拓展署做過工程師。

## 演出

*1997年：《殺戮江湖》
*《誰可相依》
*《黃金屋中情》
*《亞洲英雄》
*《愛·回家之開心速遞》 飾 朱展
*2025年：《刑偵12》 飾 郝烔
*2025年：《俠醫》飾 羅明德

## 屋企
2000年，陳嘉輝同一樣係藝人嘅梁小冰結婚。

## 出面網頁
* 
*
陳嘉露 (演員)

**陳嘉露**（）係前無綫電視女藝員，香港中文大學畢業，2004年無綫電視第18期藝員訓練班畢業之後，先後參與過無綫話劇組演出，同埋《至NET小人類》、《放學ICU》、《吾係獎門人》等綜藝節目主持。
陳嘉嘉

**陳嘉嘉**（**Even Chan**，）係前無綫電視基本藝人合約女藝員，亦係一位模特兒。身高170cm。

## 簡歷
陳嘉嘉讀過下午校、屯門官立小學下午校、同埋日文系、曾到台灣輔仁大學進修。2012年10月，佢分別同無綫藝員韋家雄、陳展鵬傳過緋聞，前男友是電影編劇羅耀輝。2016年嫁畀圈外日籍丈夫，2018年9月生咗大仔山田明義，2019年9月離開公司，同年12月移居日本。

## 演出

### [[電視劇]]
*《》
*《缺宅男女》
*《天梯》
*《居家兵團》
*《誰家灶頭無煙火》
*《金枝慾孽貳》
*《怒火街頭》
*《怒火街頭2》
*《飛虎》 飾 𡃁模
*《巾幗梟雄之義海豪情》 飾 日本女侍
*《愛·回家》 飾 Wing（梁彥芬（吳家樂飾）大嫂）
*2014年：《點金勝手》飾 張永燊老婆
*2014年：《再戰明天》飾 胡潔玉
*2015年：《以和為貴》飾 女警
*2015年：《天眼》飾 DiDi
*2015年：《鬼同你OT》飾 Christine
*2015年：《**[[樓奴]]**》飾 **趙穎琪（Winter）**
*2015年：《收規華》飾 薔薇
*2015年：《實習天使》飾 註冊護士鍾美琴
*2016年：《愛回家之八時入席》飾 穆棉花
*2017年：《不懂撒嬌的女人》飾 Kitty
*2017年：《誇世代》飾 包美霞
*2019年：《愛·回家之開心速遞》飾 趙圓璧（趙秘書）（第550集）、標零燕（第662集）

### [[電視節目]]
*《》第二輯 - 助手
*無綫娛樂新聞台
*《》（TVB生活台）主持
*《》（TVB生活台）主持
*《》（TVB生活台）主持
*《》（TVB生活台）主持
*《》（）主持
*《》主持

### [[電視]][[廣告]]
*大快活
*Osim
*匯豐銀行
*花旗銀行
*東亞銀行
*萬潔靈
*3M產品

## 參考

## 出面網頁
* 
* 
* 
*
安達 (球員)

**安達**（**Aender Naves Mesquita**，）係巴西足球員，司職中場，而家踢緊香港甲組足球聯賽球會南華足球隊。

初頭去香港踢波時畀深水埗足球會改個中文譯名做**比達**，重同杜拉格斯一齊加盟，成為香港足球圏一時佳話。

## 拎
* SouthChinaFC.com 南華足球隊
* HKFA
* 
*
杜拉格斯

**杜拉格斯**（**Dos Santos Magalhaes, Douglas**，）係巴西足球員，司職守門員，效力過香港甲組足球聯賽球會深水埗體育會。

## 拎
* Douglas :: Douglas dos Santos Magalhães :: Rio Branco-AC :: Statistics :: Titles :: Titles :: Career :: Goals :: Matches :: News :: Videos :: Photos :: footballzz.co.uk
* HKFA
* 比達杜拉格斯加盟港甲深水埗
周旭明

**周旭明**係TVB編劇出身嘅幕後工作人員，作品包括《街市忍者》、《李小龍傳》、《笑看風雲》、《O記實錄》、《O記實錄II》、《天地男兒》、《天地豪情》、《難兄難弟之神探李奇》、《創世紀》、《娛樂反斗星》、《蕭十一郎 (2002年香港電視劇)》、《金枝慾孽》、《血薦軒轅》、《婚姻乏術》、《火舞黃沙》、《刑事情報科 (電視劇)》、《珠光寶氣 (電視劇)》、《飛女正傳》、《天與地》、《心戰 (電視劇)》。
Eddie Li

**Eddie Li**可以係：

* 李雨陽：前無綫電視男藝人
* 李岡：又叫李岡龍，無綫電視男藝人
Stephen Wong

**Stephen Wong**可以係：
* 黃元山，香港政府特首政策組組長
* 王史提芬，香港單車手
* 黃長興，香港男藝人
* 黃嘉樂，香港男藝人
周家怡

**周家怡**（，）係香港藝人，1998年喺無綫電視藝員訓練班畢業之後加入無綫電視。

## 演出

### 電視劇（ViuTV）
*2016年：《綠豆》 飾 瑪嘉烈
*2019年：《仇老爺爺》 飾 搭檯護士（第5集）
*2020年：《歎息橋》 飾 方小薇（Sammy）
*2022年：《反起跑線聯盟》 飾 劉家琪（Venus）
*2024年：《無人之境》 飾 張秀凌
*2024年：《反起跑線聯盟2》飾 劉家琪（Venus）
*未播：《翻盤下半場》 飾 蒙美

### 節目演出（ViuTV）
*2019年：《Close噏》 第45集嘉賓
*2022年：《爆谷一周（第一輯）》 第7集嘉賓
*2022年：《天生食材必有用》 第8集嘉賓
*2022年：《Dr.Any毛》 第10集嘉賓
*2023年：《One Day 約會實況》 第15集嘉賓
*2023年：《爆谷一周（第二輯）》 第8集嘉賓
*2024年：《選角》 第8-14集專業評審
*2025年：《一車女人》第61集嘉賓

### 電視劇（無綫電視）
*2000年：《十月初五的月光》　飾　導演
*2004年：《金枝慾孽》　飾　白蘭
*2005年：《奪命真夫》　飾　Bobo
*2006年：《愛情全保》　飾　女拳手
*2006年：《火舞黃沙》　飾　茅小琴
*2006年：《肥田囍事》　飾　Eunice（U姐）
*2007年：《同事三分親》　飾　Ivy
*2008年：《畢打自己人》　飾　Ally
*2008年：《東山飄雨西關晴》　飾　曼紅
*2009年：《桌球天王》　飾　周顯慧（炒蜆）
*2009年：《王老虎搶親》　飾　素琴
*2010年：《居家兵團》　飾　葉小姐
*2011年：《女拳》　飾　綺梅
*2011年：《花花世界花家姐》　飾　哈皎皎
*2011年：《天與地》　飾　Mabel
*2012年：《On Call 36小時》　飾　汪海淇

### 電影
* 2007年：《一樓一鬼》
* 2011年：《我愛香港》 飾演 街坊
* 2014年：《恐怖在線》 飾演 警方心理醫生
* 2015年：《十年》 飾演 白領
* 2016年：《暗色天堂》 飾演 周婉婉
* 2016年：《此情此刻》 飾演 情侶
* 2016年：《導火新聞線》 飾演 方凝
* 2017年：《女士復仇》
* 2017年：《29+1》 飾演 Jennifer
* 2018年：《棟篤特工》 飾演 方凝
* 2018年：《無雙》 飾演 何蔚藍
* 2020年：《乜代宗師》 飾演 媚
* 2022年：《深宵閃避球》飾演 楊琦
* 2023年：《陰目偵信》飾演 阿雪
* 2024年：《破·地獄》飾演 曾美玉
* 未上畫：《死亡通知單》
* 未上畫：《八個女人一台戲》 飾演 漪蓮

## 出面網頁
陳嘉寶

**陳嘉寶**（，），係香港女模特兒同演員，因為拍攝邦民日本財務廣告而有「邦民女」嘅稱號。

## 簡歷
陳嘉寶中學讀將軍澳迦密主恩中學，香港中學會考攞到十八分，香港樹仁大學新聞傳理系畢業。

佢2009年入過八模兵團出過寫真集。佢做過無綫電視藝員，2019年9月離開。

## 演出

### 網劇
*2012年：《關於愛情的七件事》 - 阿寶（由現代愛情電影導演葉念琛執導，2月8號起喺雅虎香港每日播出一集）

### 電影
*2010年：《》 飾 𡃁妹
*2011年：《人約離婚後》 飾 珍
*2011年：《戀夏戀夏戀戀下》 飾 網友
*2011年：《開心魔法》 飾 公主
*2013年：《溝女不離三兄弟》 飾 歐羅
*2013年：《第一次不是你》 飾 地勤
*2013年：《當C遇上G7》 飾 師姐
*2015年：《第七謊言》
*2015年：《沒女神探》 飾 咗咗
*2015年：《紀念日》 飾 露嘉敏
*2016年：《失戀日》 飾 咖啡店店主
*2024年：《不是你不愛你》 飾 雪兒

### 電視節目（無綫電視）
*2009年：《美女廚房》 - 美少女廚神

### 電視節目（香港電台）
*2011年：《》 - 主持

### 電視劇（ViuTV）
*2022年：《IT狗》 飾 Shirley
*2024年：《絲絲》 飾 Cindy
*2024年：《出租大叔》 飾 Chantelle

### 電視節目（ViuTV）
*2025年：《我想身體健康》- 第104集嘉賓

### 電視劇（無綫電視）
*2014年：《女人俱樂部》 飾 少年巫小詩
*2016年：《殭》 飾 何月
*2017年：《誇世代》 飾 宋安安

### 電台節目（香港商業電台）
*2011年：叱咤903 《公子會》（客席嘉賓）
*2014年：叱咤903 《公子會》（客席嘉賓）
*2014年：雷霆881 《一圈圈》  (嘉賓)
*2022年-：雷霆881《一家大晒》 - 主持

### 寫真集
* 2009年：《Girls Look Book Vol 1》
* 2010年：《SawaSawa》
* 2011年2月：《Life Actually 少女之生活 issue1--Daydreaming Anjaylia》（DVD Magazine），DVD全長50分鐘。
*2016年：《BEHIND the SCENE》Anjaylia Chan X Charles Lam

### 廣告
* 邦民日本財務 電視廣告
* 港鐵實習記者篇 電視廣告
* 綠箭檸檬草薄荷味香口膠 電視廣告
* 可口可樂
* 護舒寶 pinkcess 電視廣告
*屈臣氏 電視廣告（同M Club姐妹）
*寶潔OLAY玉蘭油電視廣告
*Alconx屈臣氏「Opti-Free」代言人廣告（同蔡穎恩）
*Shiseido MAQuillAGE 雙色唇惑宣言（同陳瀅）
*Shiseido Suncare360 電視廣告

### [[音樂錄像|MV]]
* 2009年：秘密 - 陳柏宇
* 2009年：感情課 - 陳柏宇
* 2010年：Dream Girl-農夫
* 2011年：“She's in Fashion” - 反斗英語 English Made Easy主題曲
* 2011年：以為自己係情聖 - 森美 feat Hardpack（同蔡穎恩）【情義兩難全之玩爆你個腎整蠱節目】
* 2012年：想一個人 - 洪卓立
* 2012年：差利先生 - Yellow
* 2013年：不可思議 - 李治廷
* 2015年：逾越生死-C AllStar
* 2015年：冥想 - 
* 2016年：雙雙 - Gin Lee

## 出面網頁
*
*
*陳嘉寳blog
*
*【陳嘉寳 Anjaylia】官方後援會
*陳嘉寳讀大學－太陽報（2009年7月31號）
*陳嘉寳首個網劇－關於愛情的7件事

類:香港樹仁大學舊生
李瑈

**李瑈**（；），字**粹之**（수지），史稱**朝鮮世祖**（조선 세조），係大朝鮮國第七代國王，1455年-1468年在位。佢在生尊稱**承天體道烈文英武**，諡號**武至德隆功聖神明睿欽肅仁孝**，大明賜諡**惠莊**。

佢本身封號**首陽大君**（수양대군），1453年開始負責輔佐姪仔李弘暐做國王，直到1455年篡位，廢咗李弘暐自己做國王。

## 睇埋

* 李裪（朝鮮世宗）
* 李懌（朝鮮中宗）
* 李倧（朝鮮仁祖）
* 李昑（朝鮮英祖）
* 南怡

* 勳舊派
* 經國大典
* 士林派

## 出面網頁
* 朝鮮世祖
* 朝鮮世祖
* 世祖光陵管理所
雷劍文

**雷劍文**係香港人，鄉下喺廣東南海。喺台灣淡江大學畢業，攞到工程學士學位。之後攞到南非教育部獎學金，喺南非約翰內斯堡嘅金山大學攞到碩士學位。喺外國讀書時獨遊非洲多國（南非、津巴布韋、贊比亞、馬拉維。返香港後，喺中港兩地做嘢，重喺香港理工大學得哲學博士學位。

## 軟件工程
雷劍文參加過開放源嘅項目，佢喺2004年喺Miranda IM公佈Click'n Chat和ICQ Chat Room (Talk Agent) 0.1.0.0。

雷劍文喺國內外敏捷軟件開發都得到肯定。佢係《超越傳統的軟件開發》呢本書入面將極限編程嘅12個實踐同平時嘅生活例子融合起嚟，令教學嘅時候更加容易畀學生掌握，之後Sawin軟件研發之窗把練習放上網畀所有學生嚟做。

2008年，雷劍文出版咗一本重要嘅作品《軟件開發之韻》，呢本書喺2010年翻譯成中文版。呢本書亦都係2010年畀卡爾頓大學嘅計算機系嘅軟件工程學科列為教科書同2011年喺University of Central Florida嘅軟件工程學科被用作為主要教材。

喺管理信息系統（MIS）權威期刊列表中國人發表論文。

## 搜尋引擎
雷劍文早喺2007年就開發咗搜尋引擎，搜索嘅結果以地圖表達。有關引擎嘅拎係http://geogle.comp.polyu.edu.hk。

## 股市分析
雷劍文好少喺朋友同事客人面前傾股票，喺2010年因為庸醫失誤，之後好翻，決定要寫股市分析嘅書，希望為科教普及出分力。雷劍文搞掂咗一章書稿後，寄咗畀以往合作過嘅一位編輯，但回覆情況唔掂，大陸而家市面有過千本唔同類嘅股票書，都係教人點樣即刻贏錢，佢本書教人點樣唔使輸錢，好唔掂。點知過咗一個禮拜，又收到回覆，話篇嘢寫得唔錯，都可以同佢博一博，肯畀錢出版。但係雷劍文決定咗將篇稿寄畀財經專業嘅出版社，好快就得到中國經濟出版社嘅張玲玲編輯肯畀錢出版。《假中尋真》集合咗數學理論，群體心理同埋金融運作嚟科學噉睇科學化炒股。雷劍文喺《假中尋真》，一語道破原來想贏錢，就必先學識唔輸錢，噉先至係務實嘅炒股態度。

## 主要著作
*
*
*
*
*

## 翻譯作品
*
*

## 參考
Coach

**Coach**，拉丁字母串字，可以係：

*Coach公司：美國時裝牌子
*COACH☆：日本嘅樂隊
*四輪馬車
Tapestry

**Tapestry公司**（**Tapestry, Inc.**，）係美國一間高檔皮具公司，有造男女裝手袋、行李篋、公事包、荷包同埋其他配件（褲頭帶、鞋、絲巾、遮、太陽眼鏡、鎖匙扣、手錶等等）。

Tapestry公司原名**Coach公司**，1941年喺曼克頓成立，2000年10月4號喺紐約證券交易所上市（NYSE前編號：COH），2017年10月31號改爲家下嘅公司名同交易編號。2011年12月，公司以香港預託證券(HDR)方式喺香港聯合交易所主板以介紹上市形式進行第二上市（），由於香港預託證券嘅交易量較低，至2018年3月撤回上市。

Tapestry公司家下行政總裁係Joanne Crevoiserat，2020年7月份上任。

## 睇埋
* Coach New York
* 
* 

## 參考資料

## 出面網頁
* Tapestry | Coach, Kate Spade, & Stuart Weitzman
* COACH 官方網站

類:美國公司
蒙塞拉特

**蒙塞拉特**（）係個火山島，喺背風群島南部，屬於西印度群島。個名係哥倫布喺1493年改嘅，同西班牙本土一座山同名。呢個島現今係英國嘅海外領土，島長18公里，闊11公里，首府係普利茅夫。島上有三座主要火山，年降雨量1525毫米，通貨用東加勒比元。

## 出面網頁

* 
*
臺灣上市存託憑證一覽

**臺灣上市存託憑證**係指喺臺灣公開買賣股份嘅臺灣存託憑證（Taiwan Depositary Receipt，TDR）。

## 臺灣上市存託憑證

## 睇埋
*台灣股市
*存託憑證

## 出面網頁
*公開資訊觀測站－臺灣存託憑證專區
Kinder出奇蛋

**Kinder出奇蛋**係由意大利費列羅公司出產嘅一種專門畀細路玩嘅食物加玩具綜合產品，樣係一隻塑膠朱古力蛋殼，外層係牛奶朱古力，入面裝住有玩具嘅膠囊。

## 出面網頁
*
*Kinder 官家網
*Open Directory Kinder Surprise section

類:玩具
恆豐中心

**恆豐中心**（英文：**Prudential Centre**）係香港佐敦一座商用樓，屬港鐵佐敦站E出口上蓋物業，喺彌敦道216至228號。設有恆豐酒店同埋恆豐商場，9成大業主企業由李文華、李卓民、曾昭穎家族經營    。

恆豐中心前身係一排西式唐樓，其中李小龍五姊弟住過，隔離間新樂酒店係李小龍成日去嘅地方。

## 附近
* 前倫敦戲院
* 莊士倫敦廣場
* 尖沙咀柏麗購物大道
* 美麗華酒店
* 德興街
* 德成街
* 佐敦道
* 富裕臺
* 覺士道

## 交通
*香港公共小巴
*港鐵
*香港的士
*九龍巴士
*城巴：城巴A21線、城巴N21線

## 攷
惠豐中心

**惠豐中心**（**Wai Fung Plaza**）係香港一座商業大廈，喺旺角彌敦道664號，鄰近港鐵旺角站，樓高19層，喺1984年落成。
南豐中心

**南豐中心**（**Nan Fung Centre**）係香港荃灣一座商業大廈，基座係荃灣新之城。南豐中心喺1982年落成，原址係木棉下村同埋南豐染廠。

南豐中心喺荃灣嘅心臟地帶，係往來九龍同新界人流嘅主要集中地，加上商場平台設有行人天橋連接公共運輸交匯處、荃灣城市中心、愉景新城同埋荃灣市中心，為商場帶嚟大量人流。

南豐中心底層巴士總站提供好多條巴士線去屯門、元朗，加上毗鄰港鐵荃灣站，成為來往市區同新界西北區嘅重要交通樞紐。喺三號幹線同埋西鐵綫未通車前，每日放工時間都可以見到經地鐵轉車嘅人龍。喺打風落雨嘅日子，人龍重會排到去荃灣站入面。

## 商戶
* 中國移動香港
* CSL
* 7-ELEVEN
* 麥當勞
* 肯德基
* 大家樂
* 譚仔、譚仔（三哥）
* 太興
* 青春無限
* 中國聯通（香港）
* 電訊數碼
* 領峰手機維修中心
* 天天素食
* 香港寬頻
* 衛訊
* 正生純銀店
荃豐中心

**荃豐中心**（**Tsuen Fung Centre**）係喺香港荃灣西樓角路138-168號嘅一個屋苑，由南豐集團旗下嘅漢興企業有限公司負責發展，喺1987年1月12號落成。

荃豐中心得一幢27層嘅住宅大廈（4-30樓），每層有8個單位，由447平方呎至666平方呎不等。大廈基座有3層購物商場（商場A-商場C），其中2樓（商場B）設有行人天橋連接港鐵荃灣站同埋華都中心。
Go home

**go home**喺英文入面，大多數都係「返屋企」或「死」噉解，佢可以係：

*Go home (專輯)
*Go home (單曲)
2011年花園街排檔火燭

**2011年花園街排檔四級大火**係指2011年11月30號凌晨喺香港花園街188至198號對開嘅小販排檔發生嘅四級火燭，大火波及兩座唐樓，一共九死三十四傷，係香港十四年嚟死最多人嘅火燭。

事件令傳媒討論改善方法，包括「朝行夜拆」、加設滅火筒、請看更咁。不過，居民想原區安置上樓。

## 睇埋
*2010年花園街排檔三級火警

## 參考資料
2010年花園街排檔火燭

**2010年花園街排檔三級大火**係指2010年12月6號凌晨喺香港花園街222號對開賣鞋嘅小販排檔發生嘅三級火燭，燒咗約莫5個鐘頭，火場面積一度達3米乘70米，超過50個排檔同埋30間鋪頭燒咗。

嗰時傳媒話特區政府畀小販「自生自滅」。諗過安裝自動灑水系統，或者買火險，結果冇人肯出錢，齋噏。

## 睇埋
*2011年花園街排檔四級火警
Pass away

**pass away**或**passed away**喺英文嚟講就係死或用嗮噉解。佢可以係：

* Pass away (電影)：美國喺1992年嘅一部電影。
* Pass away (專輯)：美國Dr. Dog樂隊喺2008年發佈嘅一鉼專輯帶。
人瑞

**人瑞**係指年紀100歲以上嘅人，110歲嘅人瑞叫做「超級人瑞」。

2010年9月，美國有世界上最多嘅人瑞，有70,490人；日本排第二，有44,449人。

而根據香港喺2021年人口普查入面發現，有11,575人係人瑞，等於每一萬人入面就有16個人瑞，比例僅次於摩納哥。

## 睇埋
* 彭祖
* 日本人瑞騙案

## 參考資料
日本人瑞騙案

**日本人瑞騙案**係指啲日本人用其他人嘅人瑞身份嚟呃錢。

日本人瑞喺佢哋嘅100歲生日，會獲得日本首相畀佢哋嘅一隻銀杯同埋一張證明，慶祝佢哋咁長命。而每年9月15號嘅「敬老日」，重係日本嘅國家假日。

2010年6月，日本東京報稱111歲嘅最老人瑞畀人發現已經死咗超過30年，條屍喺床上面變成咗乾屍。案件哄動日本，令當地警方喺全國向105歲以上嘅人瑞展開調查。呢單案之後，警方發現近200名人瑞一夜間「失蹤」。喺其中一單案，一名報稱104歲嘅女人瑞一早已經死咗，個囝將佢嘅遺體放喺背囊長達十年。

喺日本，長者有得攞退休金，過百歲時又會收到政府嘅禮物，但係越嚟越多人擔心呢啲福利制度會畀人濫用。喺其中一單案入面，一個男人喺佢老婆死咗六年之後，重以老婆嘅名義呃咗950萬日圓嘅退休金。

## 參考資料

類:詐騙
超級人瑞

**超級人瑞**係指可以活得過110歲生日嘅人。據調查平均1,000名人瑞得一個人可以做到超級人瑞。

## 參考
花園街

**花園街**係香港油尖旺區一條街，位於九龍旺角東，北去到界限街，南到登打士街，同通菜街、洗衣街平行。

大明同大清嗰陣，花園街係芒角村種花嘅地方。

## 波鞋街

亞皆老街以南嘅一段花園街俗稱**波鞋街**。成段波鞋街有超過50間賣運動鞋同埋運動用品嘅舖頭。波鞋街嘅舖頭自1980年代開始，因為香港掀起運動服裝熱潮而開始發展，逐漸形成今日嘅一處特色購物區。

## 附近
* 花園街市政大廈

## 事件
### 2010年

2010年12月6號凌晨喺花園街222號對開賣鞋嘅小販排檔發生三級火，燒咗約莫5個鐘頭，火場面積一度達3米乘70米，超過50個排檔同埋30間鋪頭燒咗。

### 2011年

2011年11月30號凌晨喺花園街188至198號對開嘅小販排檔發生四級火，波及兩座唐樓，造成最少9死34傷，係香港14年嚟死最多人嘅火燭。

## 睇埋
* 西洋菜街 
* 通菜街
* 花園道—喺香港島中環

## 出面網頁

* 香港旅遊館-花園街（南）—波鞋街
雙重標準

**雙重標準**即係某一種行為對特定族群係可以接受嘅行為，但係對另一啲族群就係禁忌。亦即係話，雙重標準係一種對一族群嘅偏見，違反咗眾生皆平等嘅普世價值。

## 雙重標準同埋偽善
偽善同埋雙重標準有唔同。偽善嘅人行為上做嘅係雙重標準，但係口頭上就話自己好公平。

## 睇埋
* 
* 田登
* 歧視
* 偏見
* 公正
洗衣街

**洗衣街**（英文：**Sai Yee Street**）係香港油尖旺區一條馬路，嚮九龍旺角近太子，北去到界限街，南到豉油街，同通菜街、花園街平行。

太子道西至亞皆老街一段係雙線行車，不時都好多車；其餘路段都係單程向北行。

## 附近
* 文明體育用品
* 金雞廣場
* 新世紀廣場
* 旺角東站
* 旺角花墟
* 香島中學
* 界限街體育館
* 港九潮州公學
* 伊利沙伯中學

## 參考
店舖攤檔

**店舖攤檔**（）就係賣嘢嘅地方，賣嘅一般係貨，亦可以係服務。指嘅係：門店、舖頭、地攤、檔口。用商業上嘅講法就叫**零售點**，賣貨嘅人就係**零售商**。
行人徑

**行人徑**又叫做**行人路**、**行人道**，係街上面專畀行人用嘅路，同車路唔同。行人路令人車分隔，唔使爭唔使撞。

## 相連設置

* 天橋
* 街梯
* 街鋪
* 巴士站
* 電燈柱
* 坑渠
* 路牌
* 斑馬線
* 欄杆
* 郵筒
* 斜路
* 圍牆
行人專用區

**行人專用區**，又叫做**步行街**、**徒步區**，係唔准車輛駛入嘅馬路，行人可以放心行嘅路。步行街方便城市商廈發展大購物區。步行街成日出現嚮最繁華、遊客多嘅商業區。

步行街有好多種，由小販集中區發展出嚟嘅，會有小販攤檔為主，比如香港嘅女人街。不過嚮北京王府井係冇小販賣嘢，兩邊都係名店商場，而步行街中心嘅攤檔由當局出租畀可口可樂呢啲名牌公司做展銷場。而步行街原本真係用嚟畀行人行，例如星期日香港中環嘅遮打道，有小販管理隊巡邏，唔准乞錢同賣嘢，除非已經申請咗批准，租場都係搞吓文娛活動、宗教活動、政治集會示威之類咁。而香港旺角西洋菜南街就畀人野雞式表演、或者開論壇、幢個易拉架賣手機通話月費計劃咁，不過旺角行人專區，聲浪因為太滋擾居民，已經廢除咗。

## 類似
* 商場
* 年宵市場
* 街市
* 大笪地
水客

**水客**係帶水貨過海關嘅旅客，佢哋盡用免打關稅嘅優惠，因為有時報稱件貨係少量自用，關員就信，唔使打稅，例如香煙、相機、手袋、水貨豬肉噉。

水客分為業餘自由職業者，過關順便幫人帶水貨，幫補下啲水腳；又或者自己做中小企老闆創業者，兼賣水貨，比如賣水貨iPhone。

水客有時係自己人出差或自由行，受人所托買嘢兼帶貨。有時俾當地人針對抗議，兼俾海關拉又充公件手信，都唔知乜事。

## 兼職
*水手
*貨車司機
*遊客（例如港澳個人遊）
*跨境學生
*退休人士

## 睇埋
*走私
*運毒

## 出面網頁
*水貨客螞蟻搬家
*聘水客騙按金集團
黃春平

**黃春平**（**Jackson WONG**），係香港觀塘區議會前議員，中國公民香港新移民，中華人民共和國中聯辦前職員。

黃春平嚮2011年46歲，1990年代做新華社香港分社九龍辦事處秘書，2000年做科長，2001年做中聯辦九龍工作部宣教處副處長，2003年做九龍社團聯會副秘書長。
## 部分公職
* 觀塘區分區委員會（秀茂坪）主席
*小區「關愛隊」(觀塘秀茂坪北)成員
*九龍社團聯會觀塘地區委員會主任

## 政治立場
佢係香港親中派人士，支持排除異見嘅所謂愛國者治港。作為區議員嘅表現，佢曾經被一啲媒體批評。2025年1月，油塘社區報《集油》點名批評陳耀雄、金堅、簡銘東、賴永春、黃春平、張姚彬、關堅榮、林瑋、龐智笙同埋張琪騰懶理非主流媒體查詢。

### 選舉經歷
嚮2011年區議會選舉，自稱「獨立人士」。嚮呢次選舉，黃春平打敗816票嘅香港民主黨計明華，其後，佢成為創建力量嘅秘書長。

喺2015年香港區議會選舉，佢自動當選。

喺2019年第6屆香港區議會選舉，因為親中派逆民意強行支持逃犯條例修訂，黃春平攞到3564票，連任失敗為止，當時佢輸畀泛民主派鄧威文。

喺2021年9月，佢成為香港特别行政區選舉委員會基層社團委員。

喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名謝偉俊。

## 攷
美魔女

**美魔女**係一個日本名詞，指年過45，但係駐顏有術，睇唔出幾多歲嘅女人。

## 出面網頁
* 美魔女養成大公開 
* 
* 
* 美魔女_百度百科
譚耀文

**譚耀文**（，）係香港歌手、電影演員、電視劇演員，家下轉咗去中國大陸發展。

佢參加1988年無綫電視同埋華星唱片合辦嘅第七屆新秀歌唱大賽攞到冠軍入行。佢係梅艷芳第二名入室弟子，但係喺歌壇發展平平。後來喺1993年同無綫電視簽約，轉去戲劇發展。

佢憑電影《野獸刑警》攞到香港電影金像獎同香港電影金紫荊獎最佳男配角獎。

## 演出作品

### 電視劇（[[無綫電視]]）
*1995年：《尋龍劍俠賴布衣》 飾 賴布衣
*2003年：《俗世情真》 飾 胡力弘（Nick）
*2004年：《無名天使3D》 飾 李堅強（Dan）
*2004年：《爭分奪秒》 飾 楊啟東
*2026年：《正義女神》飾 邱光正

### 電視劇（其他）
*2018年：福斯迷你劇《東方華爾街》 飾 卓意寧
*2019年：《PTU機動部隊》 飾 關文展

### 電影
*1998年：《野獸刑警》 飾 㩒釘華
*2015年：《葉問3》 飾 馬鯨笙
*2019年：《不義之戰》 飾 譚家明
*2020年：《家有囍事2020》 飾 鱷魚譚
*2020年：《逃獄兄弟》 飾 林國龍（滾筒）
*2021年：《二次人生》 飾 黃國偉（黃sir）
*2021年：《假冒女團》 飾 Dr. K
*2022年：《逃獄兄弟2》 飾 林國龍（滾筒）
*2022年：《逃獄兄弟3》 飾 林國龍（滾筒）

## 出面網頁
* 
* 
*
黃智賢 (香港)

**黃智賢**（，）係香港演員，依家係無綫電視藝員。2011年憑住《潛行狙擊》喺《萬千星輝頒獎典禮》攞咗「最佳男配角」獎。

## 睇埋
*無綫電視藝員一覽
*閃電傳真機
*回魂夜 (1995年電影)
*法證先鋒II
*On Call 36小時
*名媛望族
*On Call 36小時II 

## 出面網頁
* 
* 
* 
* 
* 
* 
* 
* 
* 
*
洪立熙

**洪立熙**（**Brian Lap Hei HUNG**，）試過係香港青少年排名第一嘅網球手，代表過香港參加台維斯盃、亞洲運動會、全國城市運動會、世界大學生運動會等大型賽事。

洪立熙嘅前女朋友係女星吳雨霏。2010年12月，吳雨霏喺一個記者會入面承認兩人已經分咗手。至2015年1月兩人結婚。

## 出面網頁
*Tennis - ATP World Tour - Tennis Players – Brian Hung 
*ITF Tennis - Pro Circuit - Player Profile - HUNG, Brian (HKG)
大話情人 (搞清楚)

**大話情人**可以係：

*大話情人 (歌)：香港歌手李蕙敏一首歌；
*《1/2次同床》：1996年港產片，台譯《大話情人》；
*《大話情人》：2004年韓國電視劇，又名《女騙子與鄉下仔》；
*《我的如意狼君》：2011年香港電視劇，前名《大話情人》；

## 差唔多名
*愛上大話情人：青木琴美嘅愛情類漫畫作品；
*《情迷大話王》：2001年港產片
訃

**訃**係唐字，卽係話畀人知有人死，卽係告喪。

舊時臣死，佢嘅仔會使人去君主度報喪，咁去卽係赴，而赴君告喪就變成訃。

## 註

## 睇埋
* 訃聞
轉 (頭髮)

**轉**（或者叫**髮轉**）係頭上面頭髮轉圈嘅地方。轉周圍嘅頭髮，方向都係向上嘅。好多時髮向係旋轉咁。轉無話一定喺髮邊執，通常喺頭頂，有啲人喺後尾枕。
Jason Chan

**Jason Chan**係人名，出名嘅包括有：
*陳柏宇，香港歌手；
*陳智燊，無綫電視男藝人
陳智燊

**陳智燊**（**Jason Chan**，）係香港男藝人，細個響英國住，識講英文、廣東話、國語、法文同拉丁文。佢係無綫電視前經理人合約男藝員，喺明珠台節目《港生活‧港享受》主持，亦都拍過幾套電視劇，當中處境劇《誰家灶頭無煙火》第一次做男主角。2018年底同無綫完約之後，佢就同老婆一齊轉做YouTuber。

## 電視劇（[[無綫電視]]）

## 參考

## 出面網頁
* 
* 
* 
* 
*陳智燊的廣播
* 
* 
*
獨立人士

**獨立人士**，又叫做**無黨籍**，**無黨派**，係唔屬於任何政黨嘅公眾人物、公職人員，或參選人，嚮選舉時又叫做**獨立候選人**。嚮中國大陸，叫做**無黨派民主人士**。

類:政黨
類:選舉
新界原居民

**新界原居民**（）指佢祖先喺1898年英國租借新界（即界限街以北、深圳河以南地區）同鄰近235個島之前已經喺各條鄉村定居嘅人同埋佢哋嘅父系後人。

香港島同九龍喺1842年及1860年割讓畀英國，以及1937年獅子山以南嘅新界劃入新九龍之前亦有原居民（例子有香港島鋼綫灣村同埋九龍衙前圍），但佢哋同佢哋嘅後人並無特別身份同埋權益。

家陣嘅「香港原居民」通常淨係指新界原居民，而新界原居民並唔包括喺九龍十三鄉嘅原居民。

## 四大民系

香港初時係一個小小嘅農村，居住人口得幾千人，未香港開埠初期前，呢「四大民系」早就喺香港生活。

* 客家，佢哋17世紀移居華南，部份喺香港定居。
* 香港圍村（圍頭）人，宋朝已開始喺香港新界定居，係新界原居民。
* 蜑家（水上人／漁民）估計係遠古百越族嘅越人遺裔，同漢族同化，早已喺香港水域內、外生活、定居、捉魚。
* 鶴佬、福佬人（閩南），宋元期間，佢哋嘅祖先由福建移居香港沿岸一帶。

各個族群都有自己嘅方言，好似圍頭話、蜑家話、客家話、鶴佬話（福佬話）

## 合法權益
1910年訂立嘅香港法例第97章《新界條例》規定，新界原居民嘅遺產繼承權依照傳統習俗由男丁繼承。而已移居海外，持有外國護照嘅新界原居民，仍然享有身為新界原居民嘅權益。1994年3月立法局議員陸恭蕙提交《新界土地（豁免）條例》草案，爭取婦女平等運動，令女原居民都有繼承權。由於咁做破壞新界原居民傳統，曾經有男性原居民要脅強姦佢。

1972年開始，男性原居民有權一生一次，向政府申請起一間每層面積上限700平方英呎，樓高3層（上限27英呎）嘅細屋（俗稱丁屋）。新界鄉村嘅屋，可獲豁免繳納差餉，土地契約同埋同土地有關嘅一切權利喺1997年7月1號以後維持不變，如果政府為發展新市鎮而要搬原居民嘅鄉村，就要向原居民提供特惠補償。

新界原居民喺所居住嘅鄉村，享有佢自身權益；假若搬去其他鄉村住，就唔可以喺新居嘅鄉村享有原住民權益。

新界原居民嘅籍貫通常係寫「廣東寶安」，因為寶安原本係包埋家下嘅深圳同埋香港。

根據《香港基本法》第40條，新界原居民嘅合法傳統權益受香港特別行政區保護。

### 爭議
有啲香港居民，對新界原居民嘅世襲丁權應唔應該繼續存在有非議。

## 水上原居民安葬權利
香港喺殖民地之前係個小漁港，香港嘅蜑家人已經喺香港生活多個世紀，因此港英政府預留漁民墳墓，享有免費安葬權利。

## 對原居民影響
自從香港被割讓畀英國之後，英國一直奉行習慣法。義律喺1841年登陸香港島後宣佈華人繼續依當地習慣治理。所以，喺當時嘅香港出現咗一種怪現象：同樣嘅謀殺罪，若果罪犯係歐洲人，就按照當時嘅英國法律會被判處繯首死刑，但若果罪犯係華人，就會被殺頭。即使喺清朝覆滅後60年，原本香港通行嘅《大清律例》喺華人社會當中依然通行。

1970年代，港英政府（殖民政府）開始着手將所有參照《大清律例》嘅案例重新編寫成為成文法，與此同時亦利用合適嘅法取代過時嘅舊法。例如1971年頒布嘅《婚姻法》就結束咗香港男性借《大清律例》做擋箭牌而為自己納妾同休妻。但喺1971年前依《大清律例》訂立嘅妾侍若果重在生，佢哋、佢哋班仔女同後人仍然有繼承權（但繼承權攤分比例少過正室）。

不過，部分《大清律例》條例喺清朝滅亡後依然繼續喺香港通用，咁係由於香港割讓畀英國之後，基於香港跟隨英國奉行嘅習慣法，令部分法例喺冇第啲法例可以參考嘅情況下繼續成為唯一嘅參考對象。直到1971年，最後一條有關婚姻習俗嘅法律俾香港嘅成文法取代之後，《大清律例》歷史使命終於完成，從1646年到1971年，總共經歷過325年。

## 睇埋
*新界鄉議局
*新界民政署
*新界政務署
*新界政務司
*理民府

## 註

## 出面網頁
* 新界原居民合法傳統權益及傳統習俗之歷史溯源-新界鄉議局
甜姐兒

**甜姐兒**可以係：

*好甜嘅女仔；
*《甜姐兒 (粵劇)》（Sweetie）：1937年粵劇，由譚玉蘭等演出；
*《甜姐兒 (美國電影)》（Funny Face）：1957年美國電影，由柯德莉夏萍等演出；
*《甜姐兒 (粵語片)》（Darling Girl）：1957年香港粵語片，由張瑛、梁醒波等演出；
*《甜姐兒 (電視劇)》：1970年代香港一齣電視劇，由繆騫人等演出；
*《甜姐兒 (1989年電影)》（Sweetie）：1989年電影；
*《甜姐兒 (TVB8節目)》（Dessert Sweet Dessert）：2006年TVB8飲食節目，由李亞男、陳法拉主持；
*《甜姐兒 (翡翠台節目)》（My Sweets）：2011年無綫電視翡翠台飲食節目，由徐淑敏、丁樂鍶、黃山怡主持
何柱國 (生意人)

**何柱國**（）係香港生意人，係慈善家、香港煙草創辦人何英傑嘅長孫。

何英傑筆遺產由何柱國繼承，大概有200億港紙。家下何柱國係香港煙草董事會主席、前星島新聞集團有限公司董事會主席。

## 歷史
何柱國喺拔萃男書院畢業之後去美國留學，1990年代返香港，接手家族生意。

嚮1998年，何做埋全國政協委員。佢亦係北京大學榮譽校董。

2014年何獲香港特區政府頒授大紫荊勳章，以表揚佢服務、捐助社會同埋對傳媒行業貢獻良。

## 屋企
何柱國已婚，老婆叫黃敏珊，兩公婆有一仔一女。

佢細佬何定國係加拿大華人企業家，加拿大國龍航空創辦人。而家已經執咗。

## 事件
嚮2011年，行政會議召集人梁振英話《星島日報》新聞失實，何柱國隨即開記者會講咗一堆嘢，話返梁振英轉頭。

## 公職
*香港再出發大聯盟發起人
## 政治立場
佢係香港親中派一員。
### 選舉及提名經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考
安心亞

**廖婧伶**（；），係臺灣女演員、模特兒、歌手。藝名**安心亞**，以藝名喺臺灣紅。佢喺臺中市出世，2008年入行。

## 音樂作品
*《惡女》（2011年）
*《單身極品》（2013年）
*《在一起》（2014年）
*《人生要漂亮》（2016年）
*《愛得起》（2020年）

## 綜藝節目
*《全民最大黨》（2007年）

## 出面網頁

* 
* 
* 
* 
* 
* 
* 
*
張馨予

**張馨予**（原名**張燕**，，暱稱**燕子**，）係中國大陸演員、歌手、模特兒。籍貫江蘇昆山，血型AB型，身高169厘米，體重49公斤，三圍35F-24.5-35（89-61-88）。

## 出面網頁
*失落的小貓 張馨予 -- 騰訊博客
*
*張馨予_新浪博客
*張馨予's MOKO 個人網站
*張馨予專頁﹣﹣模特，美肌，歌手，演員 | Facebook
*失落的小貓張馨予

類:中國女歌手
張燕

**張燕**可能係：
*張燕 (香港演員)，香港1950年代粵語片演員，有份嚮《樓下閂水喉》演出。
*張馨予‎（原名張燕，1987年出生）係中國大陸一個演員、歌手、模特兒。
2011年無綫電視翡翠台黃金時段電視劇一覽

****：

## 第一線劇集
香港時間逢星期一至星期五20:00-20:30播出
*2010年11月29號至2011年3月18號：《依家有喜》
*2011年3月21號至2011年10月30號：《誰家灶頭無煙火》
*2011年10月31號至2012年5月13號：《結·分@謊情式》

## 第二線劇集
香港時間逢星期一至星期五20:30-21:30播出
*2010年12月27號至2011年1月21號：《居家兵團》
*2011年1月24號至2011年2月18號：《隔離七日情》
*2011年2月21號至2011年4月2號：《Only You 只有您》
*2011年4月4號至2011年5月13號：《洪武三十二》
*2011年5月16號至2011年6月10號：《花花世界花家姐》
*2011年6月13號至2011年7月22號：《團圓 (無綫電視劇)》
*2011年7月25號至2011年8月26號：《紫禁驚雷》
*2011年8月29號至2011年9月30號：《九江十二坊》
*2011年10月3號至2011年10月28號：《荃加福祿壽探案》
*2011年10月31號至2011年12月4號：《萬凰之王》
*2011年12月6號至2012年1月2號：《我的如意狼君》

## 第三線劇集
香港時間逢星期一至星期五21:30-22:30播出
*2010年12月13號至2011年1月7號：《誘情轉駁》
*2011年1月10號至2011年2月5號：《仁心解碼》
*2011年2月7號至2011年3月4號：《魚躍在花見》
*2011年3月7號至2011年4月17號：《女拳》
*2011年4月18號至2011年5月27號：《點解阿Sir係阿Sir》
*2011年5月30號至2011年6月24號：《怒火街頭》
*2011年6月27號至2011年7月29號：《真相 (無綫電視劇集)》
*2011年8月1號至2011年9月9號：《潛行狙擊》
*2011年9月12號至2011年10月7號：《不速之約》
*2011年10月10號至2011年11月20號：《法證先鋒III》
*2011年11月21號至2012年1月1號：《天與地》
胡杏兒

**胡杏兒**（，**Myolie Wu**，）係香港女藝人。

胡杏兒同另一無綫電視藝人黃宗澤拍過拖，其後分手。雖然佢演技成日受批評，但依然得到公司寵愛，更一度成為視后。曾經出過兩張唱片，橫掃過唔少音樂獎項。

2019年第七屆溫哥華華語電影節，胡杏兒憑《朝花夕拾．芳華絕代—拾芳》獲得「最佳女主角獎」。

## 演出

### 電視劇（ViuTV）
*2020年：《熟女強人》飾 鄒靜

### 網絡劇集
*2018年：《向西聞記》 飾 雨雅
*2025年：《絕命法官》 飾 唐萱

## 參考

## 出面網頁

*
*
*胡杏兒的廣播
*胡杏兒的微博
喬宏

**喬宏**（）係香港男演員，成個電影生涯一共參演超過60部電影，多數係1960年代作品，攞過1996年香港電影金像獎最佳男主角獎。

## 生平
喬宏1927年喺上海出世，祖籍山西臨汾，阿爸喬義生（1883-1956）係中國國民黨元老。喬宏後生嗰陣因為熟悉英文，喺韓戰時做過通事。

喬宏1956年正式從影，因為俊朗嘅外表同埋健碩嘅身型而畀人叫做「雄獅」同埋「鐵公子」。1958年同配音員小金子（劉彥平）結婚，兩人有兩仔一女。

喬宏篤信基督教。1985年創辦藝人基督教團體藝人之家。佢嘅遺作《天使之城》正正係以基督教做題材。

喬宏晚年試過三次心臟病發救得返。1999年4月15號夜晚，佢喺西雅圖揸車返屋企途中第四次心臟病發死咗，享年72歲。

## 演出作品
### 電視劇（[[無綫電視]]）
*1971：《雙星報喜》
*1977：《點只咁簡單》
*1978：《第三類房客》
*1978：《ICAC》
*1981：《老虎甩鬚》
*1981：《廉政先鋒 (第一輯)》

### 電視劇（[[亞洲電視|麗的電視/亞洲電視]]）
*1980年：《人在江湖》
*1980年：《驟雨中的陽光》 飾 朱發
*1981年：《阿啦擔梯》
*1989年：《安樂茶飯》 飾 謝小鳳
*1990年：《佳偶天成》
*1990年：《富貴冤家》（客串）
*1991年：《乖女也瘋狂》 飾 利潤生

### 電影
*1956：《鮮牡丹》 
*1959：《虎妞》 
*1959：《天長地久》 
*1959：《三星伴月》 
*1959：《空中小姐》 飾 雷大鷹 
*1959：《港澳渡輪》
*1960：《六月新娘》 
*1960：《快樂天使》
*1960：《鐵臂金剛》
*1960：《紅男綠女》 
*1960：《玉樓三鳳》 
*1961：《遊戲人間》 
*1962：《好事成雙》 
*1963：《教我如何不想她》 
*1964：《西太后與珍妃》 
*1965：《深宮怨》
*1966：《千手奇女子》 飾 林伯器
*1966：《金手指》 
*1966：《女俠木蘭花》 
*1967：《白天鵝》 
*1967：《諜海妖姬》 
*1967：《藍色毒黃蜂》 
*1968：《雁翎刀》 
*1969：《虎山行》 
*1970：《俠女》 飾 和尚
*1970：《董夫人》 飾 楊尉官 
*1973：《龍爭虎鬥》 
*1973：《死亡遊戲》
*1973：《迎春閣的風波》 飾 曹玉昆 
*1975：《天才與白痴》 
*1975：《忠烈圖》
*1976：《一枝光棍走天涯》
*1977：《狐蝠》 
*1978：《肥龍過江》
*1978：《大煞星與小妹頭》
*1979：《神偷妙探手多多》
*1982：《細圈仔》 飾 馬Sir
*1984：《魔域奇兵》
*1985：《威龍猛探》 
*1986：《神探朱古力》飾 喬冠湖
*1987：《朝花夕拾》
*1988：《血點》
*1992：《籠民》 
*1994：《花旗少林》
*1995：《偷偷愛你》 
*1995：《傻瓜與野丫頭》 
*1995：《女人四十》
*1996：《麻麻帆帆》
*1997：《97家有喜事》
*1999：《天使之城》

## 出面網頁
* 
* 
* 
* 
* 
* 
*
廿四味 (組合)

**廿四味**（**24herbs**）係於2006年成立嘅一隊香港Hip Hop、Rapcore地下樂隊組合。隊中成員Drunk原本係組合Alive嘅成員兼演員，而Phat同Kit原本係香港地下Hip-hop樂隊LMF嘅成員，Ghost Style係一位地下DJ及制作人，Eddie係音樂監制，Sir JBS係香港滑板專門店8five2嘅主腦。

## 成員
廿四味有六位成員：
* 陳偉雄（Phat，阿肥）（原先係組合LMF主音）
* 梁永傑（Kit，阿傑）（原先係組合LMF主音）
* 陳子聰（Conroy, Drunk）（前香港模特兒）
* 何鴻德（Ghost Style, Brandon Ho, Gee Style）
* 李凱賢（JBS, Brian Siswojo, Sir Eats-a-Lot）（8five2 老細）
* 鍾恩泰（Eddie Chung, Dor Yuk）

## 唱片
* 2008年：《24Herbs》
* 2011年：《Bring It On》

## 音樂會
* 2011年：MOOV LIVE 24Herbs (11-1-11)

## 派台歌曲紀錄（2009年至今）

## 參考

## 出面網頁
*廿四味官方網站
肥膏

**肥膏**（），學名**脂肪**（），係室溫之下嘅固態油（室溫下呈液態嘅油脂叫做油），多數嚟自動物體內嘅脂肪組織，係一種羧酸酯，由碳、氫、氧三種元素組成。相對醣，脂肪所含碳、氫比例較高，而氧嘅比例較低。
廿四味

**廿四味**（）係廣東人常飲嘅涼茶，味苦性寒涼，主要功效清熱毒，喻為最有代表性嘅廣東涼茶。

## 成份
民間廿四味冇固定藥方。唔係每家賣嘅廿四味都用廿四種藥材煎煮嘅。唔同舖頭各有秘方，有啲會多加到「廿八味」，舖頭亦唔會貼出成分，大致有呢啲藥材：
#水翁花
#鴨腳皮
#苦瓜乾
#苦梅根（崗梅根）
#木患根（木槵根）
#山芝麻
#三椏苦（三丫苦）
#五指柑（五指茶）
#毛射香
#連翹
#蘆根（露兜根）
#地膽頭
#榕樹鬚
#黃牛茶（黃牛木）
#救必應
#鬼羽箭
#布楂葉（布渣葉）
#九節茶（葫蘆茶）
#蔓荊子
#金櫻根（金櫻銀）
#金沙籐（海金砂）
#金錢草
#蒲公英
#相思籐（相思藤）
#火炭母
#冬桑葉
#千層紙
#白茅根
#淡竹葉

## 宜忌
由於廿四味之主要藥材都偏寒涼，所以體質虛寒者、孕婦不宜飲用。食緊西藥或容易藥物敏感嘅，都唔啱。而家有中醫主張用「滋陰降火」嚟對付「熱象」。

## 參考

## 出面網頁
*廿四味
*廿四味未必足料
聖芳濟書院 (香港)

**聖芳濟書院**（St. Francis Xavier's College）係香港九龍大角咀一間男子天主教英文中學，由聖母昆仲會修士響1955年創立。佢係新中國成立之後響上海搬到香港嘅學校，同荃灣聖芳濟中學係兄弟學校。

## 歷史
1891年（光緖十七年），聖母昆仲會修士去到大清，並喺1893年（光緒十九年）獲邀去到聖芳濟書院 (上海)教書。佢哋喺1950年中華人民共和國成立後走難來到英屬香港，喺聖馬丁書院執教，從此展開咗教育使命。1955年12月9號，全體師生搬咗去學校現址上堂。呢間學校為咗突顯同上海聖芳濟書院嘅聯繫，正式命名為聖芳濟書院。

### 大事記
*1955年12月9日——聖芳濟書院創校，第一任嘅校長係竇安寧修士（Rev. Bro. Kenny T. Doheny）。
*1960年9月——學生數目去到1000人。
*1963年5月——顧鴻勳修士（Rev. Bro. Vincent Kunert）接任第二任校長。
*1964年12月6日——第一代校報《文宬》（Athenaeum）出版。
*1969年——第二代校報《聖芳濟學報》（Xaverian）出版。
*1971年8月——Rev. Bro. Gregory Seubert接任第三任校長。
*1975年8月——魏岫山修士接任第四任校長。
*1987年1月——第三代校報《芳泉》出版。
*1989年10月1日——四社系統正式運作，並以校訓（溫良剛毅）命名四社。
*1994年8月——第四任校長魏岫山修士退休，鍾振勇修士接任第五任校長。
*2005年——創校50周年、新翼啟用。
*2006年——第五任校長鍾振勇修士退休，袁志輝先生接任成為第一位世俗校長。
*2010年——第六任校長袁志輝先生退休，由副校長何定先生接任第七任校長。
*2011年9月——學校正式縮班，中一班別由五班（F，J，M，R，V）縮至四班（A，B，C，D）。
*2012年9月——學校正式推行中一、中二級別精英班制度，中二班別由五班縮至四班。
*2013年8月——第七任校長何定先生退休，由副校長姚廣智先生接任第八任校長。
*2016年9月——中一、中二再次增至五班（A、B、C、D、E）
*2017年9月——中三增至五班（A、B、C、D、E）

## 學生組織
呢間學校嘅學生組織一共分為八類，分別係學生會、社、學術類、興趣類、宗教類、服務類、體育類、服務類同埋校隊。大部分嘅學生組織嘅招生、行政同財務事宜，除咗年度計劃同埋報告要經顧問老師審核之外，其他全部由學生自己管理。

### 社
* 呢間學校有四個社，分別係溫社、良社、剛社同埋毅社，代表着呢間學校溫良剛毅嘅校訓。
* 呢間學校所有嘅學生同老師都有自己所屬嘅社。
* 每個社每年都會透過四項比賽，包括運動會、高同低級社制比賽同埋水運會，爭奪全年總冠軍。

### 校隊
* 呢間學校有大概十五隊校隊畀學生參加，喺音樂方面，有管樂團、弦樂團同合唱團；體育方面，就有多項課後體育訓練班（好似曲棍球、壁球、游水、劍擊）畀學生參加；同時亦都有中英文辯論隊；有興趣嘅同學經選拔之後就可以加入校隊受訓。

## 文化
### 聖芳濟精神
喺聖芳濟書院讀嘅學生會俾人叫做「濟記仔」（）。

喺七八十年代，學生同舊生之間成日講「四海之內皆兄弟」嘅概念，以表示學校裏面唔同人嘅密切關係。之後，就變咗強調「Once a Xaverian, Always a Xaverian」，即係學生同學校之間嘅關係。

### 「三自」
自七十年代到而家，學校都積極提倡「三自」思想，修士相信，聖芳濟嘅學生有「自動自覺、自我控制、自重重人」三種自律嘅精神。

學校畀學生着波鞋或者皮鞋。大部份學生都係着波鞋返學，主要嘅顏色好似黑、白、軍藍、墨綠、暗紅、灰色等等，穿着顏色鮮艷同埋設計誇張嘅波鞋係唔畀嘅。學生喺冇體育堂嘅日子都可以着波鞋返學，所以成為學校學生嘅特色。襪一般唔可以有花紋同唔可以着船襪。

喺香港嘅中學，只係得聖芳濟書院、聖類斯中學同荃灣聖芳濟中學畀學生喺所有嘅上堂日子着不限單色嘅波鞋。

## 參考